Ingurumena ez da jolasa, baina jolas eginez ikasi dezakegu nola zaindu behar dugun.\nNondik datoz eta nora doaz materialak?\nBizkaiko Foru Aldundiak argitaratutako jolas honek hainbat zailtasun-maila ditu, eta haren helburua egunero erabiltzen ditugun materialen bizi-zikloaren inguruan era dibertigarri batean gehiago ikastea da. Ekoizpenaren eta kontsumoaren katean zehar ditugun ohituren iraunkortasunaren inguruan beste batzuekin lehiatzeko gonbidapena egiten zaigu jolas horretan.\nKli! Kla! Birzikla! jolasa\nBizkaiko Foru Aldundiaren jolas dibertigarri honek birziklatzearen garrantziaz sentsibilizatu nahi gaitu. Animatu trivial honetara jolasten. Banaka edo taldeka parte har dezakezu. Ikasi birziklatzen, olgetan.\nTriviala, letra-zopa, 10 desberdintasunak edo lotu puntuak. Garbikerrrek Joko pila bat proposatzen ditu olgetan ikasteko.\nMartin arrantzalea Uraren Kultura Berriaren ikurra da. Zarrastelkeriaren erruz lehorte handi bat sortu da eta orain arriskuan dago.\nLetra-zopa: Zer da ingurumena?\nFundación Biodiversidad erakundearen jolas honetan ingurumenarekin zerikusia duten hitzak eta kontzeptuak bilatzen lagundu nahi zaio Tania izeneko neskatoari.\nAsmatu zeinen kantua den. Jakingo zenuke zein txori den haren kantua entzunda?\nFundación Biodiversidad erakundearen jolas honetan txorien kantua asmatu behar da.\nIngurumenari buruzko testa\nFundación Biodiversidad erakundearen jolas honetan naturari buruzko 30 galdera daude: mehatxuak eta zaintzeko moduak.\nParte hartu ezazu UNICEFen jolas honetan. Estrategia eta biziraupeneko abentura bat da, urari, ingurumenari eta saneamenduari buruzkoa.\nJolasa: “Beira ez da zaborra, birziklatu”\nECOVIDRIOren jolas eta material-sorta beiraren birziklapenari buruz.\nHiri bateko hainbat lekutatik egindako bidaia, hiri iraunkorragoa sortzeak duen garrantzia azpimarratzen duena.\nPlaneta salbatzeko misio posiblea\nGizakiok une erabakigarri batean gaude, planeta honetako espezie bezala bizitzen jarraitzeko. Lurreko agintariak Kioton bildu ziren suntsiketa-prozesu hau geldiarazten saiatzeko, eta hamaika urte pasa dira ordutik, baina negutegi-efektuko gasak mehatxua dira oraindik ere gizakiontzat. Super heroi ekologikoz osatutako talde bat atmosferara isurtzen diren gas horiek kontrolatzeko ari da borrokan. Gas horiek aldaketa klimatikoa eragiten ari dira, eta helburua Lurraren osasunean eragiten ari diren kaltea, eta ondorioz, gizakiongan eragiten ari diren kaltea arintzea da. Beren super botereak erabiltzeaz gain, Lurreko biztanleei egoera hori hobetzeko modua erakutsi nahi diete. Lagunduko al diezu abentura horretan?\nHezkuntza baliabidea ingelesez eta gaztelaniaz dago erabilgarri. Asmoa da medikamentuak arduraz erabiltzearen garrantziaz ohartarazi eta sentsibilizatzea, bai osasunaren ikuspuntutik, baita ingurumenaren ikuspuntutik ere. Pertsonaia bat eta garraiobide bat aukeratu ostean, hiri birtual honetan zehar ibili eta eszenatoki desberdinak bisitatu ahal izango dituzu, eta medikamentuaren bizi-zikloa erakutsiko dizute: laborategi bat, osasun zentro bat, farmazia bat, etxe bat eta birziklatze lantegi bat. Hainbat profesionalen aholkuak jasoko dituzu, medikamentuak erabili eta ondo birziklatzeko moduei buruz: etxean ditugun medikamentu ontzi eta hondakinak SIGRE puntuaren bidez birziklatzen dira. Gainera, natura zaintzeko ezinbestekoak diren ingurumen eta osasun arloko ohiturak hartzeko aukera izango duzu. Eta guzti hori, modu erraz eta dibertigarrian ikasteko aukera emango dizuten jokoen bidez, betiere ingurumenaren eta gure osasunaren zainketari garrantzia emanez.\nTxikienentzako Bide Heziketari buruzko webgunea.\nGazte eta ez hain gazteentzako hezeguneei buruzko deskarga daitekeen mahai jokoa.


Patxi Ruiz preso politikoaren gose grebaren ostean, Nafarroako hiriburuan manifestazioa deitu zuen Amnistiaren Aldeko eta Errepresioaren Aurkako Mugimenduak. Espainiako Gobernuaren ordezkaritzak deialdia debekatu arren, amnistiaren aldeko aldarria kaleratu zuten atzo ehunka pertsonak. Espainiako Poliziak hainbat pertsona identifikatu zituen mobilizazioaren hasieran.\nEspainiako Gobernuak Nafarroan duen ordezkaritzak debekatu egin du AAEAMek asteburu honetarako egindako deialdia. Hala ere, "manifestazioarekin aurrera jarraituko duela" adierazi dute AAEAMeko kideek.


Baldarkeri sexualak, oholtzara - Diario de Noticias de Alava\nBaldarkeri sexualak, oholtzara\n'Porno vs afrodita (edo I?#gorkaurbizu)' antzezlana aurkeztu du Benetan Be konpainiak. Pornoak gazteen harreman sexualetan duen eragina du hizpide antzezlanak, tonu umoretsuan.\nuxue gutierrez 11.01.2021 | 21:37\nJon Zumelaga, Patricia Urrutia eta Juanjo Otero dira antzezlaneko protagonistak. ainhoa resano\nJon Zumelaga, Patricia Urrutia eta Juanjo Otero dira antzezlaneko protagonistak.\nIdentifikatutako errealitate batetik hausnartu asmoz ondu du Benetan Be teatroa konpainiak bere bigarren antzezlana: Porno vs Afrodita (edo I?#gorkaurbizu). Konpainiako kideek antzeman zuten gazte eta nerabeek pornoa dutela eguneroko harreman sexu afektiboetarako erreferente nagusi. Baina, zer gertatzen da jasotako hori errealitatera eramaten denean? Zer nolako distortsio eta desfaseak sor-tzen dira? Baldarkeri horietan jarri du fokua Benetan Be konpainiak, ezintasun sexual eta afektiboak umorez jorratuz.\nHezkuntzan heziketa sexual eta afektibo falta dagoela ondorioztatu zuten Benetan Be teatroko kideek, eta hu-tsune hori Interneten asetzen dutela haur eta gazteek: "Bertan pornoa da aurkitzen dutena", azaldu du Patricia Urrutia (Bilbo, 1977) antzezlanaren egile eta aktoreak. Fikziozkoak diren harreman eredu horiek errealitatean praktikatzean sortzen diren "ondorio latzez" jabetu ziren antzerkiaren sor-tzaileak, eta hortik tiraka osatu dute taularatu berri duten obra.\nHarreman sexu afektiboez hausnartzeko, umorearekin batera, puzzlea osatzeko pieza inportantea izan da musika, eta musikarien bueltan eraiki dute antzezlanaren hari narratiboa: "Soinu-proba. Azken kontzertua Gaztetxean. Gaztetxea ixtera doa. Gazteak heldu zaizkigu eta ez dago inor lekukoa hartzeko prest. Taldearen azken kontzertua ere bada. Seme-alabek, lanek, nekeak, gain hartu dute. Soinu-proba aurrera doan heinean, taldekideen eta euren inguruko ume eta gazteen bultzada, galdera eta pasioen argazki musikala, zuzeneko bideoklipa, izango dugu zentzuen aurrean. Betiere, Porno eta Afrodita jainko-jainkosa basatien begirada apetatsupean", dio obraren sinopsiak. Izan ere, musikaren presentzia erabatekoa da: dela kontakizuna garatzeko osagai gisa, dela oinarri narratiboa eraikitzeko aitzakia gisa eta dela hausnarketa bideratzeko figura zenbaiten ogibide gisa: "Musika guretzat tresna garrantzitsua izan da musikak emozioekin daukan loturagatik; musikak funtzionatzen du bai ikusleen eta antzezleen arteko komunikabide bezala, baita antzerkian dauden gazteen eta helduen arteko komunikabide bezala€ denak bat egiten du musikari esker".\nLan taldearen garrantzia\nObra prestatzeko ikerketa mardula eraman du aurrera Urrutiak: "Irakurketa ugari egin ditut, musika entzun dut, kontzertuetara joan naiz€ filosofiatik, antropologiatik, sexologiatik jaso ditut gauzak idazten hasi aurretik". An-tzezlanaren testuaren egiletza Urrutiari dagokion arren, lan kolektiboaren garrantzia azpimarratu nahi izan du: "Nik egile bezala proposamen bat egiten dut, aktoreekin eta zuzendariekin partekatu eta probatzen ditut testuak, proposatzen ditut inprobisazio batzuk eta feedback hori jasotzen da; eta gero horrek elikatzen du bueltan testua, azkenengo bertsioa osatzen dugun arte".\nProzesu horretan, Urrutiarekin oholtza partekatuko duten beste bi aktoreen ibilbide eta aurretiazko esperientziek zeresana eduki dute. Batetik, Jon Zumelaga aktoreak esperientzia du gazte eta nerabeekin; hortaz, Urrutiaren esanetan, "horrela ez dugu gazteen inguruan hitz egin haiek kontuan hartu gabe". Eta bestetik, Juanjo Oterok pelikula pornoak zuzentzen jardun izan da, eta horrek "beste ikuspuntu bat ekarri du", galderak bai baina erantzun itxirik ez ematera eraman dituena sortzaileak. Hausnartzeko bide eta zirrikituak ireki nahi dituzte, baina erantzunik gabeko emanaldia da: "Esaten duguna da, ez, bizitza erreala ez da pelikula porno bat; baina erantzun argirik ez dugu ematen, guk ere ez baititugu erantzunak". Zuzendaritzan, Pablo Ibarluzea eta Elena Olivieri aritu dira Urrutiarekin batera.\nIkerketaren emaitza antzezlanean islatzen da. Antropologiatik, filosofiatik nahiz sexologiatik eratorritako hausnarketez blaituta dago obra; gerora piezaren emaitza "umoretsua eta goxoa" den arren: "Ikuslea goxo eramaten dugu mutur batetik bestera; sortu daitezkeen minak ukatu barik, umorez". Gerora, umorearen bitartez jasotako gogoetagai beste esparru batzuetan mintzagai izan dadin bultzatu nahi dute sortzaileek.\nGizakiak, heroiak, jainkoak\nPieza ironiko, zirikatzaile eta goxoa sortu nahian antzezlanean hiru plano bereizi ditu Urrutiak. Batetik, mundu gizatiarra, naturalista: "Horiek dira azken kontzertuko soinu proba egiten ari diren bandako hiru kideak, eta laguntzen dabiltzan bi gazteak; hilkorrak dira, eta ahal duten bezala moldatzen dira bizitzan". Bigarren geruza baten jarri dituzte sortzaileek John Lennon eta Gorka Urbizu musikarien mamuak, rockstar-en arimak: "Hauek ez daude modu naturalista baten irudikatuta, clown-etik gertuago daude, heroiak edo idealizazioaren ereduak dira". Eta azkenik, Porno eta Afrodita jainko-jainkosek umorearen garraztasun gorena ordezkatzen dute: "Gizabanakoei debekatu zaien guztia egiten dute, bufoiak dira, eta antzerki hizkuntza horrek baimentzen digu sexuari eta gure ezintasunei buruz beste askatasun batekin hitz egitea". Hiru planoen uztarduran barrena murgildu nahi dituzte ikusleak Porno vs Afrodita (edo I#gorkaurbizu) lanean, sexuaren inguruko gogoeta umoretsuan barrena.\nUrtarrilak 15, ostirala, Durangoko San Agustin Kultur Gunean 19:00etan\nUrtarrilak 16, larunbata, Arrasateko Amaia Udal Antzokian 19:30ean\nUrtarrilak 23, larunbata, Abadiñoko Errota Kultur Etxean\nUrtarrilak 29, ostirala, Basauriko Sozial Antzokian, 19:00etan\nOtsailak 5, ostirala, Zumaiako Aita Mari Antzokian 22:00etan\nOtsailak 20, larunbata, Berrizko Kultur Etxean\nOtsailak 24, asteazkena, Billabonako Gurea Antzokian 12:00etan\nBenetan be konpainia


Hepatitis espezialista - Etxea\nDato' Dr Kamaruzaman Che Hussain Malasiako osasun industrian oso pertsona ezaguna da. Munduko onenen sortzailea da gibel tonikoa, ikono inspiratzailea ere bada Malasiako ekintzailea.\n1997az geroztik, bere formulak diagnostikatutako mundu osoko milaka pertsonen bizimodua aldatu du gibeleko arazoak. Aitak aitortu du Malaysia Osasun Ministerioa. Malasia bereziki ezaguna da onena osasunean.\nBelar anitzetatik organikoki egina milk thistle, Gibel Tonikoak propietate asko ditu gibela normaltasunera itzultzen laguntzen duena. Birusen aurkako eta odol-fluxuaren agente gisa ere funtzionatzen du. Icterza, edema, nekea, goragalea, gosea galtzea eta hantura bezalako sintomak zazpi egunetan poliki-poliki desagertzen hasten dira.\nDato' Dr Kamaruzaman Che Hussain a egin du gibel toniko gida gibeleko arazo bakoitzari nola aurre egiteko aholkuak jasotzen dituztenak. Gida honek biltzen ditu testimonios kasu azterketa iraganeko erabiltzaileena.\nJabbar Hidayah HB Plus eros daiteke online.\nEmaitzak gizabanakoen artean alda daitezke. Irakurri gure ohartarazpenaren orria.\nBidalketa Espresua Mundu osoan\nHasiera beheko menua


Irekia Eusko Jaurlaritza - Gobierno Vasco :: Oregik Bermeoko dikeko pasealeku berria aurkeztu du\nOregik Bermeoko dikeko pasealeku berria…\nOregik Bermeoko dikeko pasealeku berria aurkeztu du\n\nOregi, Ruiz de Angulo y Bideguren en el nuevo paseo Iturria: Irekia\n\nOregik Bermeoko dikeko pasealeku berria aurkeztu du Iturria: Irekia\n«Dentsitate handiko hormigoia ekoizteko altzairuaren fabrikazioko 11.095 tona zepa erabili dituzte, ia hiru mila bloketan banatuta. Itsasoko obretarako egokiak dira, beraz, ingurumen-ekimen bikaina izan da»\nFrantxuako lanak abenduan amaituko dira\nEusko Jaurlaritzako Ingurumen eta Lurralde Politikako sailburu Ana Oregik Bermeoko portuko kontradikearen gaineko oinezkoentzako pasealekua inauguratu du gaur goizean. Normalean hamarka lagunek erabiltzen dute aisialdian eta kirola egiteko. Joan den neguko denboraleen eraginez, azpiegiturak kalte larriak izan ziten, eta Eusko Jaurlaritzak esfortzu ekonomiko handia egin du hura konpontzeko. Lanak jasangarritasuna eta ingurumena kontuan harturik egin dira. Beraz, dentsitate handiko hormigoia ekoizteko, altzairuaren fabrikazioko 11.095 tona zepa erabili dituzte, itsasoko obretarako egokiak diren hiru mila bloketan banatuta.\nIdurre Bideguren alkatearekin eta Almudena Ruiz de Angulo Garraio Azpiegituren zuzendariarekin batera, Ana Oregi pasealekuan ibili da, eta portua babesteko lanen gainean galdetu du. Eguraldiak ahalbidetuz gero, urtearen amaieran bukatuko dituzte.\n«Bermeoko portuko hegoaldeko zona berreraikitzeko kontradikeko geruza nagusia indartuko da; horrela, olatuek sortzen dizkien esfortzuak jasateko gai izango da. Ondorioz, Xixili kontradikearen topearen gainean sortzen diren presioak gutxituko dira eta inguru horretan segurtasun handiagoa egongo da. Bai geruza nagusiak bai kontradike-topeak aurreko denboraleen ondorioz murriztu egin ziren eta kalteak izan zituzten. Hori dela-eta, dikea gainditu zuten olatu handiak egon ziren; baina, azken denboraleetan izan diren olatuen oldarraldi horiek jasateko gai den gune indartu bat definitu da. Horregatik guztiagatik, 3.137 bloke kubiko jarriko dira, 8 tona masa-hormigoi, eta geruza osatzeko koroapen gisa 2 bloke jarriko dira», zehaztu du Oregik.\nEusko Jaurlaritzako Ingurumen eta Lurralde Politika Sailak Construcciones Amenabar enpresari esleitu zion Bermeoko portuko kontradikearen konponketa 1.283.970,79 eurogatik.\nOregik Frantxuako espigoia berreraikitzeko obrak ere bisitatu ditu, amaitzear daudenak. «3.000 bloke baino gehiago eraman dituzte, eta erremateak jartzen ari dira, barandak, eskailerak eta argiak esaterako», azaldu du sailburuak.\nBermeotarrek pasealeku moduan erabiltzen duten olatu-horma estropadetarako ireki dute. Egun hauetan, barandak jartzen eta lanen eremua garbitzen aritu dira. «Bermeoko dikea berreraikitzeko lanak ingurumena kontuan hartzeagatik nabarmendu dira, industriako materialak berrerabili baitituzte. Horretarako, labe elektrikoan fabrikatutako altzairuaren 11.095 tona zepa erabili dituzte dentsitate handiko (2,75 n/m3) hormigoia ekoizteko agregakin moduan. Horrekin 2.773 hormigoi bloke egin dituzte. Oso egokia da itsasoko obretarako. Izan ere, zepari esker, hormigoiaren dentsitatea hobea da. Ondorioz, blokeen bolumena txikiagoa da eta kanpoko mantuaren inpaktu bisuala nabarmen txikiagoa da, kasu honetan, % 60 ere txikiagoa», adierazi du Ana Oregik.\nDenboraleak bota zuen kokotearen harlanduak ere aprobetxatu eta berrerabili dituzte. Harriak hautatu eta sailkatu dituzte, Portu Zaharreko harlangaitz-horma berreraikitzeko eta babes egituraren bigarren mailako geruza moduan erabiltzeko. Bestalde, hondakinak obrako kudeaketa-planaren arabera kudeatu dituzte. Hondakin nagusia kaltetutako dikearen kokoteko 6.000 tona hormigoi izan dira. Eraitsi eta baimendutako zabortegi batera eraman dituzte.\n«Alderdi estetikoei dagokienez, altuera arteko aldeak eta material zaharren eta berrien artekoak bereziki zaindu dituzte. Esan dezakezu XXI. menderako kokotea eraiki dugula XX. mendeari eutsi zion hormaren gainean», esan du Oregik. Frantxuako gunean, obrak urriaren lehenengo astean amaituko dira; ondoren, arrantzaleen lonjak birgaitzeko.\nOregi_Bermeo_eus.mp3 behera kargatu (2 MB)\nOregi_Bermeo.mp3 behera kargatu (3 MB)\nBermeo_Oregi_20_09_14__155_... 4 MB (JPG)\nrompeolas_bermeo.jpg 2 MB (jpg)\nIdurre Bideguren, alkatea,\nZumaiako kanpoko kaia indartzeko eta konpontzeko lanak herritarrentzat ireki dira\nEusko Jaurlaritzak Gabonetan amaituko ditu Ondarroako babes-dikearen konponketa-lanak\nOregi: «Bermeoko portuko kontradikea konpontzeko obrak abenduan amaituko dira»\nBermeok beste denborale baten aurreikuspenari portuaren behin-behineko defentsa irmoa eginez aurre egingo dio


Ikasiker lankidetza-bekak ikerketa-gaietan hasi nahi duten unibertsitateko ikasleentzat\na) Espainiako nazionalitatea izatea edo Espainian legez bizitzea.\nb) Administrazio-egoitza Euskal Autonomia Erkidegoan izatea, 2020ko abenduaren 31n.\nc) Unibertsitate-graduaren titulu ofiziala ez edukitzea, edo hura emateko eskaera egin ahal izateko lege-baldintzak ez izatea edo ez betetzea (unibertsitate gradu ofizial batean matrikulatuta badago), edo unibertsitate masterraren titulu ofiziala ez edukitzea, edo hura emateko eskaera egin ahal izateko lege-baldintzak ez izatea edo ez betetzea (unibertsitate master ofizial batean matrikulatuta badago).\nd) Graduko edo masterreko ikasketak amaitzeko, gehienez ere 120 kreditu izatea oraindik, edo, bestela, 60 kreditu, graduko edo masterreko ikasketen azken ikasturtean matrikulatuta badago.\ne) 2021-2022ko ikasturtean matrikulatuta egotea, ikasturte osorako (gutxienez 60 kreditu). Baliozkotu, egokitu edo aitortu diren kredituak ez dira matrikulatutako kreditutzat joko; hortaz, ez dira batuko matrikulan hartzeko kreditu-kopurua betetze aldera. Ikasketa-planaren azken ikasturtea bada, ikasketak amaitzeko gelditzen zaizkion kreditu guztietan matrikulatuta egon beharko du. Gradu edo Master amaierako lanean matrikulatzeko ezinbestekoa bada gainerako kredituak gainditzea, Gradu edo Master amaierako lanari dagozkion kredituak barne hartzen ez dituzten eskaerak onartuko dira. Gradu edo Master amaierako lanari dagozkion kredituetan soilik matrikulatuta egon ahalko du, ikasketa-planeko gainerako kredituak gainditu baditu.\nSalbuespen gisa, arduraldi partziala duen eta 60 kreditutan baino gutxiagotan matrikulatuta dagoen eskatzaileak beka eskatu ahal izango du, baldintza hauetako bat betetzen bada:\n– % 33ko edo gehiagoko desgaitasuna izatea eta ofizialki onetsita egotea.\n– Kanpoko praktikak, curriculumaren barnekoak, egiteagatik jaso dituen kredituak baliozkotu edo aitortzea, unibertsitateko ikasleen kanpoko praktika akademikoak arautzen dituen uztailaren 11ko 592/2014Errege Dekretuan ezarritakoarekin bat etorrita.\n– Goi-mailako lanbide-heziketako tituluetako baliozkotu edo aitortu dituen kredituak.\nf) Gainditutako kredituen edo irakasgaien gutxieneko batez besteko nota hauek izatea, ezagutza-adarraren arabera:\n– Arteak eta Giza Zientziak: 7,50.\n– Zientziak: 7,00.\n– Gizarte Zientziak eta Zientzia Juridikoak: 7,50.\n– Ingeniaritza eta Arkitektura: 6,50.\n– Osasun Zientziak: 7,00.\ng) Beka eskatzearen arrazoia diren ikasketetan matrikulaturik ikasleak eman dituen urteen kopurua (beka eskatzen den ikasturtea barne) ezin izango da ikasketa-planak ikasketak amaitzeko aurreikusten duen epea baino urtebete luzeagoa izan. Master ikasketen kasuan beka eskatzearen arrazoia diren ikasketetan matrikulaturik ikasleak eman dituen urteen kopurua (beka eskatzen den ikasturtea barne) ezin izango da ikasketa-planak ikasketak amaitzeko aurreikusten duen epea baino luzeagoa izan.\nh) Oinarrien 1.1 artikuluan aipatutako ikerketa-talde edo -zentroren batek hautatu izana lankidetzan aritzeko.\ni) Aurreko ikasturteetan horrelako bekarik jaso ez izana, modalitate berean.\nDeialdi honen xedea da Ikasiker lankidetza-bekak ematea, unibertsitate-ikasleak, ikasketak egiten dituzten bitartean, lankidetzan aritu ahal izan daitezen, Eusko Jaurlaritzak onartutako EAEko Unibertsitate Sistemaren ikertaldeetan, oinarrizko eta bikaintasuneko ikerketa-zentroetan (BERC), ikerketa sanitarioko institutuetan (ISI), ikerketa kooperatiboko zentroetan (IKZ) eta Zientzia, Teknologia eta Berrikuntzaren Euskal Sareko zentro teknologikoetan, betiera BRTA partzuergo zientifiko-teknologikoari atxikita badaude eta Eusko Jaurlaritzak onetsitakoak eta Zientzia, Teknologia eta Berrikuntzaren Euskal Sareko agente gisa akreditatutakoak badira.\n220 Ikasiker lankidetza-bekaren deialdia egiten da, modalitate hauetan:\nIkasturtean zehar, 2022ko urtarrilaren 1etik 2022ko ekainaren 30era bitarteko aldian (A modalitatea). Horretarako, gehienez 165 beka emango dira, bakoitza 1.800 eurokoa, Euskal Autonomia Erkidegoan, agindu honen 1.1 artikuluan adierazitako ikertalde edo zentroren batean lankidetza eskainiko duen EAEko Unibertsitate Sistemako unibertsitate batean gradu ofizialeko titulazio baten azken bi ikasturteetako batean matrikulatutako ikasleentzat.\nUdan, 2022ko ekainaren 1etik 2022ko irailaren 30era (B modalitatea). Horretarako, 55 beka emango dira gehienez, bakoitza 600 eurokoa, EAEko Unibertsitate Sistemako edo kanpoko unibertsitate batean gradu ofizialeko edo gradu bikoitzeko titulazio baten azken bi ikasturteetako batean edo unibertsitate-master ofizial batean matrikulatuta dauden ikasleentzat. Ikasle horiek lankidetzan arituko dira Euskal Autonomia Erkidegoan, agindu honen 1.1 artikuluan adierazitako ikertalde edo zentroren batean.\n2021-07-16ko 141. EHAA.


Ander Unzaga musikariari elkarrizketa, bere bakarkako lehen diskoa dela eta\nAnder Unzaga musikaria\n'Nire musika ez da publiko zabalera ailegatuko, baina helburua ez da inoiz hori izan'\nAnder Unzaga pianistak “// ///” bere bakarkako lehen lana kaleratu du, jazz disko oso interesgarria, eskuragarri bezain aberatsa.\nJazz diskoa da Ander Unzagaren bakarkako lehen lana\nDena erraz irensteko gertu, mamurtuta, ematen diguten garaian, Ander Unzaga pianistak (Leioa, 1980) askatasuna ematen dio entzuleari, “// ///” (Forbidden Colours, 2020) jazz oinarriko diskoan, nahi adina sakon murgil dadin bere melodia, harmonia eta erritmoen itsaso noiz bare noiz harrotuan (“V” kantuko kontradenbora zoragarriak azken horren adibide, berbarako).\n[0f2c1] Ander Unzaga - // /// by Ander Unzaga\nLagun amultsua izan daiteke Ander Unzagaren bakarkako lehen diskoko musika; atsegina da, baiki. Hortaz haraindi, baina, diskoko zortzi kantuetan iruindartutako bizkaitar musikariak erronka ere jotzen dio musika paisaia aberats honetako bidezidor luze-zabaletan galdu nahi duenari, disko osoko erritmo aberatsei jarrai diezaien edo musikariek zabaldutako xendretan barnera dadin: pianoa bera, noski, hipnotikoa baita lan osoan zehar; saxoa (“I”, “III”); baxua (“II” eta “VII”); gitarra (“IV”)…\nUnzagarekin hitz egin dugu, izenburu misteriotsuko disko honi buruz.\nBehar den moduan hasteko, nola “esan” behar dugu zure diskoaren izenburua?\nDiskoak, berez, ez dauka izenbururik. “// ///” sinbolo moduko horrek pianoaren tekla beltzak irudikatu nahi ditu, besterik ez.\nBadakit ez dela oso gauza ortodoxoa, baina horrela sortu nahi izan dut. Abestiek ere ez dute izenik. Ez nuen inolako hitzik nahi, protagonismo guztia musikak izan zezan.\nHainbat taldetan, batik bat Travellin’ Brothers blues seikotean, teklatua jotzen ibili eta gero, noiz konturatu zinen zure konposizioak argitaratu nahi zenituela? Zergatik etorri da diskoa eta zergatik etorri da orain?\nEgia da aspalditik nabilela zuzeneko musikaren munduan; Travellin’ Brothers taldearekin urte askotan zehar eta, azkenaldian, beste hainbat proiekturekin ere. Kontua da nire zuloan izan naizenean, etxean lasai, beti izan dudala pianoan nire gauza propioak konposatzeko joera. Esan nezake nortasun musikal bikoitza daukadala: alde batetik zuzeneko jarduera hori dago eta beste batetik nire alde pertsonala edo.\nGoi mailako jazz ikasketak bukatu nituenean, orain dela hiru urte, nire musika grabatzeko ordua heldu zela erabaki nuen. Diskoa pandemiaren aurretik grabatu genuen, baina nahasketa prozesua bertan behera geratu zen. Udan bukatu ahal izan genuen, eta hemen nago azkenik, nire diskoarekin poz-pozik.\nErabaki hori hartu zenuenetik aurrera konposatutako kantuak dira diskoan aurkitu ditugunak edo urteotan sortu izan dituzun kantuak erreskatatu dituzu bakarkako zure lehen disko honetarako?\nAbesti gehienak jazz ikasketak egiten nituen bitartean konposatu nituen. Egia da aspaldiko ideiak ere erabili ditudala, pasarte minimalista edo progresibo batzuk, adibidez. Urte askoan nirekin eraman ditut eta diskoan sartu ditut.\nBaina bai, diskoaren akabera definitiboa grabazioa hasterako prestatu nuen ozta-ozta.\nNoiz erabaki zenuen zer musikari egongo ziren diskoan?\nMusikariak aukeratzea errazena izan da: oso argi neukan zeintzuk izan behar ziren. Jazz ikasketek elkartu gintuen, batera gabiltza beste proiektu batzuetan eta ondo ezagutzen dugu elkar. Lagun minak gara, gainera, eta horrelako proiektu pertsonal baterako oinarrizkoa iruditzen zait konfiantza giro batean lan egitea.\nDiskoa grabatzeko orduan, zein neurritaraino izan zara zorrotza jatorrizko ideiarekin, buruan zenuen konposizioarekin? Zer tarte du inprobisazioak musikagintza ulertzeko zure moduan?\nEgia esan, abestien egitura nahiko itxita eraman nuen entseguetara, eta azkeneko emaitzak zerikusi handia dauka buruan neukan ideiarekin. Nolanahi ere, jazz eremuko musika hauetan berebiziko garrantzia dauka musikari bakoitzaren nortasunak, eta nortasun hori azken emaitzan nabari dela esango nuke.\nHorrez gain, jazz inprobisazio modura ulertzen ditugun tarteak ere badaude abesti gehienetan. Eskatu nien gauza bakarra “polit” jo zezaten izan zen. Hortik aurrera, bakoitzak berea egin du, eta oso gustura nago emaitzarekin.\nZer irismen opa diozu lanari? Jazza jendetzarentzako musika ez denez, noraino duzu aurreikusita iristea proiektuarekin maila kualitatibo eta kuantitatiboan?\nProzesu osoan zehar zalantza ugari izan ditut, hori egia da. Baina momentu honetan oso pozik nago, emaitzaz harro. Interpretazioaz gain, Josu Erviti soinu teknikariak azken emaitzari erantsi dion balioa izugarria iruditzen zait.\nHala ere, argi daukat nire musika ez dela publiko zabalera ailegatuko, baina helburua ez da inoiz hori izan. Musika instrumentala egiten dugunok argi daukagu gure lekua zein den.\nEgia da Forbidden Colours diskoetxean egoteak jazz mundutik urrun dauden entzuleengana hurbil nazakeela, eta, zentzu horretan, pozik egongo naiz gure lana entzuten duenak atseginez egiten baldin badu. Nahikoa izango dut horrekin, benetan.\nErantzun kualitatiboarekin poz-pozik egongo naiz, positiboa baldin bada. Kuantitatiboa badakit ez dugula izango (kar-kar-kar).\nGarai gorabeheratsuak dira, eta seguru asko koronabirusak hankaz gora jarriko zizkizun planak, kontzertuei dagokienez. Nolako zuzenekoak egitea duzu buruan?\nEgia da pandemia egoera honek zuzenean jotzeko hainbat eta hainbat aukera zapuztu dituela. Hala ere, zorionez, izango dut proiektua jendaurrean aurkezteko aukera, non eta nire herrian gainera. Maiatzaren 7an izango da, Kultur Leioan zehazki. Ez zait leku hoberik bururatzen, eta benetan eskertuta nago niretzat hain garrantzitsua izan den aretoaren ateak ireki dizkidatelako.\nZuzeneko aurkezpenetan, diskoaren espiritua islatu nahi dut, dinamikak asko azpimarratu, musika oso behera eta oso gora eraman, kontrastea esajeratu. Lortuko dudan edo ez jakin nahi duenak badaki nora hurbildu.\nZer asmo musikal dituzu aurrerantzean?\nNahiko eroso nago eman dudan aurrerapauso honekin, eta gustatuko litzaidake gauza anekdotiko bat ez izatea. Badauzkat zenbait ideia hurrengo diskorako… (kar-kar-kar).\nOrain, hurrengo hilabeteetan behintzat, zuzeneko kontzertua prestatuko dugu, egoera orokorra hobetzen den neurrian diskoa taula gainera ahalik eta ondoen eramateko; ea lehenengo kontzertuaren ondoren beste zenbait agertzen zaizkidan.


Gipuzkoako museoak - Museos de Gipuzkoa: San Telmo Museoa : Bazterrekoen irudiak. Ikuspegi erlijiosotik begira\nBazterrekoen irudiak. Ikuspegi erlijiosotik begira\n2012-03-03 / 2012-05-27\nValladolideko Museo Nacional de Esculturatik datorren "Bazterrekoen irudiak: ikuspegi erlijiosotik begira" erakusketa San Telmo Museoan ikusgai dago maiatzaren 27ra arte. Proiektu honek, artean ikus daitezkeen gizarte-bazterketa motak jorratzen ditu. Museo Nacional de Esculturatik datozen deboziozko 35 pieza biltzen ditu, guztiak denbora eta geografia esparru zehatz batekoak: Aro Modernoko Espainiakoak, hau da, XVI. mende hasieratik XVIII. mende erdira bitartekoak.Erakusketaren diskurtsoa, San Telmon, modu dispertsoan ikus daitezkeen Arte Ederretako aretoetako beste 10 piezarekin borobiltzen da.\nErakusketaren osagarri, bisita gidatuak, mahai ingurua eta hitzaldiak antolatu dira. Larunbatero erakusketara doako bisita gidatuak eskaintzen dira -sarrera erosita-. Euskarazko bisitak 17:00etan hasiko dira eta gaztelerazkoak 18:30etan. Ez da beharrezkoa aurretik izena ematea.\nBisitaren iraupena: 90'


Game Errepide etxean Online. Play for free\nGame Errepide etxean\nPlay jokoa Errepide etxean Online:\nGame Description Errepide etxean\nEraiki errepidea neska txiki bat izan da, beraz, etxean bitartez oinez. . Play jokoa Errepide etxean konektatuta.\nTekniko jokoa Errepide etxean ezaugarri\nGame Errepide etxean gehitu: 02.10.2010\nJokoa jokatzen: 9058 aldiz\nGame Rating: 3 errondan 5 (18 kalkuluen arabera,)\nBezalako jokoa Errepide etxean Jokoak\nNire txakurra Etxe berria\nJengibrea ogia etxea\nEtxea tarta dekorazioa\nNire gela berria\nDeskarga jokoa Errepide etxean\nEmbed Joko Errepide etxean zure web orrian:\nJokoaren txertatu Errepide etxean zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Errepide etxean , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Errepide etxean -rekin, baita ere, jokoa jokatu zen:


Udaberrian Portugaleteko dendetan erosteak badakar saririk - Ezkerraldenda\nKanpainari atxikitako establezimenduetan erosketak egiten dituzten bezeroek maiatzaren 13tik ekainaren 18ra bitartean Portugaleten erosketak egiteko orga bat lortu ahal izango dute.\nBezeroak, zozketetan parte hartzeko erosketaren tiketean izen eta abizenak eta telefonoaren zenbakia idatzi beharko ditu. Ondoren, konfiantzako establezimenduak beren-beregi paratutako hautetsontzian sartuko du.\nGuztira, astean behin zozketa bat egingo dugu eta guztira, lau zozketa izango dira. Tele 7 katearen Objetivo Bizkaia programako zuzeneko emanaldian egingo dugu egunotan: maiatzak 19, maiatzak 26, ekainak 2 eta ekainak 9.\nTele 7-n egindako lehen zozketaren bideoa\nTele 7-n egindako bigarren zozketaren bideoa\nEstablezimendu atxikiek atean edo erakuslehioan kanpainaren kartel bereizgarria izango dute erakusgai. Gainera, atxikitako establezimenduen zerrenda Udalaren webgunean (www.portugaletecomercial.org) egongo da erakusgarri. Establezimenduren bat oraindik kanpainari atxiki ez bazaio, badauka egiteko aukerarik.\nIrabazleen zerrenda hala Udalaren webgunean nola Merkataritza Dinamizatzeko Bulegoaren Facebook gunean argitara aterako dugu. Bulegoaren helbidea: Portugaleteko Udala. Gizarte-Etxeko 4. solairua. Tel.: 94 472 93 53.\nAntolatzaileak: Portugaleteko Profesionalen eta Merkatarien Elkartea eta Portu Zaharra Merkatarien eta Ostalarien Elkartea, Merkataritzaren Dinamizaziorako Bulegoaren laguntzaz.\nBabesleak: Portugaleteko Udala eta Eusko Jaurlaritza


Nora Chena - Arabatxo - Arabako Haur Abesbatzen Federazioa\nGasteizen jaio zen eta 4 urteterekin bere ikasketa musikalak hasi zituen “Luis Aramburu” Musika Eskolan. Bertan lenguaia musikala ikasi zuen eta Jose Luis Orozen zuzenpean, zeharkako txirulan espezializatu zen.\n“Jesus Guridi” Kontserbatorioan sartu zen eta zeharkako-txirularekin batera, piano eta kanto ikasketak hasi zituen. Gradu Profesionaleko titulazioa jaso zuen kantoko ikasketetan Olatz Saitua euskal sopranoa irakasle izanda, besteak beste. “Musikene” goi mailako musika ikastegian haren goi mailako ikasketak amaitu zituen Ana María Sanchez sopranoar en zuzenpean, geroago Musika Interpretazio eta Ikerkuntza Masterra harekin eginda Alicanteko “Oscar Esplá” Goi Kontserbatorioan.\nTxikitatik oso lotua egon da abesbatzako munduarekin. 12 urte baino gehiagoz Olabide Ikastolako Eskolanian parte hartu du, Gasteizen, Donostin, Bilbon, Katalunian, Averion (Portugal)... abestuz. Olabide Haur Abesbatzaren zuzendaria izan zen 2006-2010 urteren tartean. Bestalde, bere formazio musikala osagarrituz, “Euskal Herriko Abesbatzen Elkarte”ak programatutako ikastaroetan parte hartu du, Wilma ten Wolde, Josep Vila I Casaña, Maite Ocarekin lan eginez, besteak beste.\n2016an Olabide Abesbatza Ofizialaren zuzendaritza hartu zuen, eta 2017an Irune Mtz de Santosekin batera, Olabide Goiko abesbatzaren zuzendariak dira.


Espedientea egin diote Espainiari, hondartzak birsortzeko ingurumen-arauak urratu direlako | Consumer\nEspedientea egin diote Espainiari, hondartzak birsortzeko ingurumen-arauak urratu direlako\nEuropako Batzordeak (EE) espedientea ireki dio Espainiari, Alacanteko eta Balearretako kostaldeetan hondartzak birsortzeko eta dragatzeko jarduera publiko batzuek Europako ingurumen-zuzentarauak urratu ahal izan dituztelako.\nJoan den urrian, Bruselak ohartarazpen-gutun bat bidali zion Ingurumen Ministerioari, eragiketa horiei buruzko informazioa eskatzeko. Gobernuak urtarrilean erantzun zuen. Europako Batzordeak oraindik ez du erabaki prozedurarekin jarraitu nahi duen, eta Ebko Justizia Auzitegiaren aurrean salaketa jar dezake.\nWWF/Adena erakunde ekologistak adierazi duenez, Kosta Zuzendaritza Nagusiak, Ingurumen Ministerioaren mendeko erakundea den aldetik, Habitat eta Ingurumen Inpaktuaren Arteztarauak urratu ditu iaz Alacanteko eta Balearretako hondartzetan hondartzak birsortzeko eta itsas hondoa dragatzeko jarduerak direla eta.\nAdenak dio ateratze batzuk habitat-direktibak babestutako habitatak osatzen dituzten hareazko banku batzuetatik egin zirela, eta, gainera, Ebk babestutako guneen Natura 2000 Sarearen parte izateko proposatu zirela. Hain zuzen ere, Posidonia oceanica, lehentasunezko itsas habitata zelaietan, obrek eragin handia izan zuten.\nEra berean, betiere, erakunde ekologistaren arabera, Espainiak obra horiek Ingurumenaren gaineko Eraginaren Europako Erkidegoko Arteztarauak ezartzen duen aurretiazko ebaluaziorik gabe egin ahal izango dira, betiere, proiektu publiko eta pribatu batzuek ingurumenean duten eraginari buruz.\nKaltetutako hondartzak hauek dira: Santiago Bernabéu, Areeta, Alacant, Alacant Bernabeu, Alacanteko Santiago Bernabéu, Alacanteko Santiago Bernabéu, Alacanten, eta Bany albufar, Can-Picafort, Mancongàra, Can-Picafort, Polensa, Mallorcakoa, Palma, Calvia eta Soller, Mallorcan.\nbirsorkuntza espediente playas-eu


barren.eus - Maite Maiora gailendu zen Collaradako igoera bertikal bikoitzean, eta Iñigo Lariz izan zen azkarrena 'Puyar nomas' kategorian\nMaite Maiora gailendu zen Collaradako igoera bertikal bikoitzean, eta Iñigo Lariz izan zen azkarrena 'Puyar nomas' kategorian\nCollarada mendira (2.886 metro) igo eta jaitsi (Puyar y baxar) egiten dute mendiko lasterkariek Collaradako igoera bertikal bikoitzean. Emakumezkoetan, Maite Maiora mendaroarra izan zen azkarrena. Gizonezkoetan Luis Alberto Hernandok irabazi zuen proba. Eta igoera bakarrik kontutan hartzen den proban, "Puyar nomas" izenekoan, Iñigo Lariz gailendu zen.\nAragoiko pirinioetan jokatzen da 2KV Collarada mendi lasterketa. Huescako Villanua herritik irten eta Collarada mendira (2.886 metro) igo eta jaitsi ziren mendi lasterketa honen zazpigarren ekitaldian parte hartu zuten 111 lagunak, uztailaren 15ean. Gizonezkoetan, Luis Alberto Hernando ultra trail lasterketetako munduko txapelduna izan zen 17 kilometroko ibilbidea osatzen azkarrena. Hernandok gainera, probako errekorra ondu zuen, bi ordu, lau minutu eta 50 segundoko denbora eginda.\nEmakumezkoetan ere munduko beste txapeldun bat gailendu zen, Maite Maiora mendaroarra. Eta, honek ere, probako errekorra ezarri zuen. Bi ordu, 34 minutu eta hogei segundoko denbora eginda, Maiorak lau segundoan ondu zuen berak 2013ko proban ezarritako errekorra, azkenengoz parte hartu zuen edizioan, hain zuzen ere. Sonia Regeirok egin zuen bigarren (2:56:16) eta Claudia Valerok hirugarren (2:59:53). Maiorak errekorra ontzea zuela buruan aitortu zuen lasterketa amaieran. "Igoera ordu bat eta 45 minutuan egin nuela ikusi nuenean, 50 minuturen barruan jaistea lor nezakeela pentsatu nuen, eta ahal nuen azkarren egin nuen jaitsiera. Azken zatian belaunean min hartu nuen eroriko baten ondorioz, baina lortu nuen errekorra ontzea, gutxigatik izan bazen ere". Maiorak ondo ezagutzen ditu Collarada mendia eta inguruak, sarri erabiltzen baititu entrenamenduetarako. Saltakari mendaroarrak Munduko Txapelketako lasterketa batean parte hartzeko asmoa du orain, Italian.\n• Iñigo Lariz indartsuena aldapa gora\nPuyar nomas modalitatean, hau da, Villanuatik Collaradara igotzen, Iñigo Lariz elgoibartarrak lortu zuen proba irabaztea. "Sentsazio onak izan nituen lasterketan. Irteera azkarra egin genuen Trapa pareraino, eta handik aurrera bakarrik gelditu nintzen lasterketa buruan. Collaradako tontorrera ailegatzeko falta zitzaidan zatian indarrak neurtzen eta kudeatzen asmatu nuen, proba irabazteko alde nahikoa ateratzen niela atzekoei uste bainuen. Errekorra ontzea ez zen nire helburuetan sartzen eta erreferentziarik ere ez neukan", azaldu du Larizek. Ordubete, 27 minutu eta 27 segundoan egin zuen igoera. Larizek dio lasterketa kuttunetarikoa duela Collaradakoa. "Lasterketa teknikoak gogoko ditut, eta Collarada mendi perfektua da. Villanua herritik irten eta hamazazpi kilometroan ia 3.000 metroko mendia igotzen duzu. Hemen inguruan ez dago antzerako beste mendirik. Entrenatzeko leku aparta da eta paraje ikusgarria gainera".


Kukutzaren utopiaren lagunak | Ruben Sánchez Bakaikoa\nHasiera > gaurkotasuna, herrigintza, okupazioa\t> Kukutzaren utopiaren lagunak\nKukutzaren utopiaren lagunak\nIraila 20, 2011 arlotea\tUtzi iruzkina Go to comments\nInfo7 irratian egin nuen kolaborazioa, hemen entzungai.\nKukutza desalojatzeko arriskuan egonik (espero dut hitz hauek entzuten ari zaretenean, kukutza-k zutik eta kementsu segiko duela) Londongo Euskal Herriaren Lagunek elkartasun bideolan bat bidali dute sarean ikusgai dagoena. Harritu nau ze azkar egin eta bidali duten, bai eta Londonen zenbat lagunek esku hartu duten bideoan.\nBehin GAUR8 astekarian idatzi nuen Euskal Herriaren Lagunak herri honen utopikoen lagunak direla, izan ere, zorionez gure herrian utopia asko gauzatzen dira egunero.\nKukutza horietako bat da.\nGasteiztarra naiz eta Gasteizen badugu gaztetxe txiki polit eder eta ekimentsu bat, harro sentiarazten gaituena, bai eta beste esperientzia okupatzaile batzuk ere, etxebizitzak, frontoia, lokalak… Hala ere, Kukutzara estreinekoz sartu nintzenean guztiz liluratu ninduen: erraldoi bezain eder da Kukutza. Lehen solairutik laugarrenera, kontzertu gunetik jantokira, etxebizitzetatik rokodromora, antzerki eta zirko tailerretara…\nGaztetxeek gure herria aberasten dute eta gure herriaren berri ematen dute etxean eta kanpoan, herri honek dituen lagun asko gaztetxeen lagunak direlako ditugu lagun. Beste askok maite gaituzte gure hizkuntza eta kulturaren alde ikastolak eta gau eskolak sortu genituelako edo korrika egiten dugulako. Maite dute euskal parranda ‘sanoa’ txosna-gune batean. Maite dute euskal presoekiko ostiralero (eta beste askotan) erakusten dugun elkartasuna. Maite dute gure herriak erakusten dituen dinamismoa, elkartasuna, utopiak borrokatzeko grina…\nMaite dute herri honek justua dena borrokatu eta defenditzeko dituen konpromisoa eta adorea, eta halaxe da kukutza. Harrotu gaitezen kukutzaz, harrotu gaitezen gutaz kukutza defendatuz, lagunik ez zaigu faltako!\nKukutza Ikutu bez! Save Kukutza!\nMailak:gaurkotasuna, herrigintza, okupazioa Etiketak: EHL, euskal herria, euskal herriaren lagunak, kukutza, utopia\nespañññari egurra! Gatazketarako patrika-hiztegia


Equo Navarra-Nafarroa: Equo Manifestua - Manifiesto Equo\nBatu eta aurrera… hauxe da unea.\nGure planetarekin eta herritarrekin lotutako egitasmo politiko berri baten alde\nKrisialdi ekonomiko, ekologiko, sozial eta politiko sakona bizi dugu, bai munduan, bai Espainian ere. Krisialdi sistemikoa eta baloreena da, beraz, ingurumen-jasangarritasunean, berdintasunean eta parte hartze politiko eraginkorrean oinarritutako sistema batera abiatzea ezinbestekoa da.\nHelburu horrekin, behean ageri garen erakundeok Madrilen bildu gara egitasmo berri baten inguruan indarrak batzeko, erantzunak eta bestelako bideak saiatzeko, gizartearen eraldaketa ekologikoa, soziala, etikoa eta demokratikoa abiapuntu.\nEQUO du izena egitasmo honek.\nHilabeteotan EQUOk ehunka lagun, erakunde eta alderdi abiarazi ditu, krisialdi honi erantzuna emateko gai izango den eremu politiko berria eraikitzeko helburuarekin. Horretarako ekologia politikoa, berdintasuna, giza eskubideen defentsa eta berreraikitze demokratiko eta etikoa ditugu oinarri. Herritarrekin eta gizarte erakundeekin elkarlanean, politika zibilizatu eta gizartea berpolitizatu nahi dugu.\nEzin dugu astirik galdu: urrats erabakigarria emateko unea da, XXI. mendeko erronkei erantzuteko moduan izango den erakunde politikoa osatzeko unea, geure baloreekin bat etorriz: erradikaltasun demokratikoa, etika herritarra, ardura, autonomia eta elkartasuna.\nBide horretan, gure helburuekin bat datozen baliabideak erabiliko ditugu, gardentasunean, parte hartze demokratikoan eta oinarritik abiatutako sare-lanean oinarrituta.\nEra berean, Espainiako lurralde errealitatea onartuz, egiazko kooperatiba politikoa eraikitzea dugu helburu, EQUO osatzen dugun ekimen ezberdinak elkarlotuko dituena, jardun politiko kolektiboa eta horizontala sustatzeko.\nEgitasmo hau gure erreferente den Europako Alderdi Berdeari atxiki zaio, eta haren ordezkari izan nahi dugu Espainian. EQUOk joera europazalea eta meditarreneozalea dauka, zinez uste dugulako Europak ahots sendoa behar duela ekonomiaren eraldaketa ekologikoa, iraultza energetikoa eta ingurumenarena, bioaniztasuna, partekatze justizia, ongizate estatua, gizarte babesa, eskubide zibil eta lanekoak, aukera berdintasuna eta bazterketarik eza, animalien eskubideak, aniztasun soziokultural eta linguistikoa, eta herrien arteko bakea sustatzeko.\nEspainian zehar gertatzen ari diren mobilizazioak, herritarren haserrearen isla dira, bai antolamendu politikoaren eta ekonomikoaren funtzionamenduarekiko, bai botere ekonomikoekiko eta ordezkari politikoekiko, bai ustelkeriarekiko ere.\nEgoera honi aurre egiteko, botere publikoak indar ekonomikoekiko independentzia bermatzeko proposamenak beharrezkoak dira, hala nola gardentasuna sustatzeko eta ustelkeriari aurre egiteko ere. Etika, konpromiso politikoa eta gizartetik nahiz erakunde publikoetatik bestelako konponbideak bideragarriak direlako uste osoa oinarri.\nKonpromiso hori era partehartzaile batean herritarren eskaerei erantzungo dien praktika politiko batean zehaztu beharko da, ekintza politikoarekiko biztanleriaren konfiantza berreskuratuz eta, guztiaren gainetik, ingurugiro eta gizarte justizia lortzeko helburuarekin proposamen tinkoak eta berritzaileak martxan jarriz. Alderdi tradizionalen politiken aurrean, EQUOk politikaren zentzua berreskuratzea proposatzen du: pertsonen eta gizartearen beharrizan txikiei eta xede handiei erantzuna emango dien eraldaketarako eta kudeaketa publiko kolektiborako tresna izatea, Planetaren muga ekologikoetan eguneroko zoriontasuna posible egiteko.\nOrdezkatzen dugun pentsamendu ekologiko eta sozialak gizartean heldutasun eta iragazkortasun maila nahikoa lortu duela sinesten dugu. Horregatik pertsona, erakunde eta elkarte politiko desberdinak batu eta benetako presentzia politikoa eta ordezkaritza instituzional erabakigarria lortu araziko duen proiektu komun bat errealitate bihurtzeko ardura gure gain hartzen dugu, egungo eta etorkizuneko belaunaldien gizarte eta ingurugiro interesen aldeko ahots koherente bat izango dena. Ingurugiro jasangarritasunerantz, gizarte ekitaterantz eta benetako demokraziarantz bideratutako eraldaketa sozialerako laguntza erabakigarria izango den alderdi politiko esanguratsu eta egituratu bat eraikitzeko helburua daukagu, EQUO proiektua sortu zeneko manifestuan eta gaur elkartzen diren elkarteen proposamen politikoetan proposatzen diren baldintzetan.\nProiektu politiko hau Estatu osoan, gure herri eta hirietan, probintzia eta autonomia-erkidegoetan ilusioz eta gogoz sustatzeko erabateko segurtasuna daukagu. EQUO existitzeko beharrean sinesten dugu. Gainera badakigu orain ordezkatzen ditugun zatien batura baino gehiago izango dela guztia.\nEQUO eraikitzen dagoen proiektu ireki bat bezala aurkezten dugu eta EQUOra batuko diren pertsonek demokratikoki erabakiko dutena izango da. Helburu horrekin biltzar konstituziogile baterako deia egiten dugu datorren udazkenerako eta proiektuan parte hartu eta gizartearen eraldaketa ekologiko, sozial, etiko eta demokratiko baten aldeko apustua egin nahi duten borondate oneko pertsonei irekita egongo da.\nBatu eta aurrera… ekintzarako momentua da eta ez hitzetarako bakarrik.\nEstamos convencidas y convencidos de que el pensamiento ecológico y social que representamos ha alcanzado ya un cierto grado de madurez y permeabilidad en la sociedad. Por ello asumimos la responsabilidad de hacer realidad un proyecto común en el que se integren o se reconozcan personas, entidades y organizaciones políticas diversas, que nos permita alcanzar una presencia política y una representación institucional decisiva, para expresar una voz coherente en defensa de los intereses sociales y ambientales de las generaciones presentes y futuras. Aspiramos por ello a construir una nueva formación política significativa y vertebrada, capaz de contribuir de manera decisiva a la transformación de la sociedad hacia la sostenibilidad ambiental, la equidad social y la democracia real, en los términos planteados en el Manifiesto fundacional del Proyecto EQUO y en las propuestas políticas de las organizaciones que hoy confluyen.\nEcolo-Verdes de Navarra/Nafarroako Berdeak\nEcolo-Verdes de Paterna\nMadrilen, 2011ko ekainaren 4an, ingurugiroaren mundu mailako eguna.


Entzun arretaz ipuina. Mintza zaitezte gaiari buruz eta ondoren, irten zaitezte kalera, hiru taldetan antolaturik. Hiriaren behatoki bat sortuko dugu. Hasteko, eskolatik hurbil dagoen etorbide batean kokatuko gara kontu handiz. Talde bakoitzari arretaz behatzeko kontuan hartu beharreko galderak emango dizkiozu.


Hora: 20-01-2021, 04:48 AM\nPáginas (21): « Anterior 1 ... 14 15 16 17 18 ... 21 Siguiente »\nkonektatu ezin dudan aparailua Tablet bat da Android 4.0 Ice Cream Sandwich sistemarekin.\nAurreko kablemodemarekin arazo barik funtzionatzen zuen, baina Thomson-a instalatu nuenetik ezin da internetera konektatu. Momentu puntual batzutan funtzionatu du, baina oso tarte txikiaz segundu batzu pasatakoan berriro funtzionatzeari uzten dio.\nNik uste Wifiaren segurtasunarekin zerikusia dauka, orain wap/wap2 segurtasuna dauka routerrak (lehengoak ez dakit zein zeukan). Routerraren konfiguraziotik segurtasun gabe utzi nuen Tableta probatzeko, eta hasieran ondo konektatzen zen arren denbora batera funtzionatzeari utzi zion.\n11-01-2013, 04:42 PM (Este mensaje fue modificado por última vez en: 11-01-2013 04:44 PM por Ander.)\nTablet-a konektatu ahal izateko, Wifi sarearen klabea WEP modura aldatuko dugu. Goiko mezuetan agertzen da nola egin behar duzun aldaketa. Gogoratu, aldaketa egin ondoren, Wifi bidez konektatzen dituzun aparatu guztietan pasahitz berria sartu egin beharko duzula.\nArazoren bat izanez gero, esaiguzu eta laguntza gehiago emango dizugu.\negingo dut aldaketa eta arazorik euki ezkero idatziko dizut.


"Nahiz eta orain koreografo gisa jardun, ni dantzaria naiz eta beti izango naiz" - Noticias de Gipuzkoa\n"Nahiz eta orain koreografo gisa jardun, ni dantzaria naiz eta beti izango naiz"\nGorputzarekin jolastu, berau landu eta mugimenduaren dimentsio berriak arakatu. Hori du dantza ulertzeko era Iratxe Ansa (Errenteria, 1976) dantzari eta koreografoak. Gazte gaztetatik hasi zen goi mailako konpainietan dantzatzen: Basilea Ballet, Gulbelkian Ballet, Espainiako Konpainia Nazionala, Lyongo Opera Ballet eta Nederlands Danse Theather. Denetan aritu da dantzari. 2009az geroztik, berriz, konpainien zirkuitua albo batera utzi eta bere kabuz ekin zion bideari. Dan-tzaria betirako dela dantzari dioen arren, egun beste posizio batetik lantzen du diziplina; koreografoa da eta iaz sortu zuen Metamorphosis Dance konpainia Igor Bacovichekin batera.


Idazketa-tailerra Lucia Etxebarriaren eskutik - Kutxa Fundazioa\nNoiz sortua: 26 Apirila 2018\nKutxa Kultur Class-ek idazketa adierazkorraren tailerra proposatzen digu ekainaren 8 eta 9rako Tabakalera eraikineko Kutxa guneetan. Tailerra Lucia Etxebarriak emango du, eta idazketa adierazkor eta Gestalt-terapiaren metodoetan oinarrituko da; idaztea ikuspegi profesionaletik jorratu nahi dutenentzat edota arazo zehatzak analizatu eta konpontzeko tresna gisa erabili nahi dutenentzat izango da tailerra. Maiatzaren 21era arte eman daiteke izena.\nIdaztea ez da prozesu mekaniko bat. Gure emoziotik lan egiten dugu, eta gure inkontzientetik. Idaztea ikuspegi profesionaletik planteatzen dutenentzat (blogger, idazle, abokatu eta abarrentzat) nahiz arazo zehatzak (doluak edo erabaki-hartzeak) aztertu eta konpontzeko erabili nahi dutenentzat balio lezake tailerrak.\nIdazketa adierazkor eta Gestalt terapiaren metodoetan oinarriturik dago. Dibertigarria da, dinamikoa, eta parte hartzen duten guztiei ziurtatzen zaie ongi egindako ipuin batekin aterako direla lantegitik.\nEkainak 8a eta 9a, ostirala eta larunbata\nOstiralean: 19:00-21:00 eta larunbatean: 10:15-14:00 eta 16:00-18:00\n18:00etatik aurrera saio irekia\nAntolatzailea: Kutxa Kultur Class\nLucía Etxebarriak ematen du tailerra\nNori zuzenduta: gazteeei (+ 12 urte) eta helduei\nPrezioa: Kutxabank bezeroa: 80 € / Orokorra: 96 €. Plaza mugatuak\nIzen emateak: apirilaren 16tik maiatzaren 21era. IZENA EMAN


Eusko Jaurlaritzak eta SPRIk jarri dituzte martxan euskal enpresei laguntzeko lehenengo 10 programak\nAsteartea, 11 Otsaila 2014 10:48\nEuskal enpresek eta industriak dagoeneko eskura dituzte SPRI Taldeak 2014an martxan jarriko dituen lehenengo 10 laguntza programak. Guztira, 89,43 milioi euroko gastu publikoa egingo da eta laguntza horiek hainbat jarduera esparrutara zuzenduko dira, hala nola berrikuntzara, ekintzailetzara, teknologiara, elektronikako eta informazio eta komunikazioko teknologietara (EIKT), enpresen finantzaketara eta industri makinak berritzera.\nEusko Jaurlaritzaren Ekonomiaren Garapen eta Lehiakortasun Sailaren menpe dagoen SPRI Taldeak (Enpresen Garapenerako Euskal Agentzia) www.spri.es webgunean eskaintzen ditu euskal enpresentzat diseinatutako laguntza eta zerbitzu guztiak. Domeinu horren bitartez kontsultatu eta eskuratu daitezke aipatu laguntza programak, eta baita ere euskal enpresentzat interesgarriak izan daitezkeen zerbitzu eta eduki guztiak (jardunaldiak, aurkezpenak, argitalpenak…).\nHala, dagoeneko zabalik dago Etorgai, Gaitek eta NETs teknologia programetan eskaerak aurkezteko epea, zeintzuetan 69,1 milioi euro inbertituko baitira.\n- Etorgai Programa. 29 milioi euro. Otsailak 28ra arteko epea du industri ikerketako eta garapen esperi¬mentaleko proiektu integratuak –izaera estrategikokoak– gauzatzera bideratutako laguntzak eskatzeko. Hauek dira jarduera eremu zientifiko-teknologiko estrategikoak: biozientziak, nanozientziak, energia alternatiboak eta Garraio adimendunerako elektronika.\n- Gaitek. 36,3 milioi euro. Honek ere otsailak 28ra arteko epea du produktu berriak garatzera eta produktu berriak garatzeko I+G+B jarduerak barne hartzen dituzten proiektuen sustapenera soilik bideratutako proiektuetarako laguntzak eskatzeko.\n- Nets. 3,8 milioi euro. Oinarri zientifikoa eta teknologikoa du¬ten enpresak merkaturatzeko helburua duten I+G proiektuetarako laguntzak.\nBerrikuntza, Ekintzailetza eta Finantzaketa industriala\nGainera, SPRIko Administrazio Kontseiluak joan den ostiralean beste zazpi programa onartu zituen, datozen asteetan zehar Euskal Herriko Aldizkari Ofizialean argitaratu ondoren indarrean sartuko direnak. Une horretatik aurrera, posible izango da www.spri.es atarian laguntza eskaera egitea, lehen azaldu dugun bezala.\nBerrikuntzako eta IKTen arloko programak\nEkonomiaren Garapen eta Lehiakortasun Sailak Berrikuntzari laguntzeko garatu duen estrategia berriak Innobideak du izena eta haren barruan sartzen dira Lehiabide eta Kudeabide programak.\n- Lehiabide: 2 milioi euroko zuzkidurarekin, programa honen helburua da laguntzak ematea garatzeko, hazteko eta nazioarteko merkatu berrietara sartzeko asmo sendoa duten enpresetan lehiakortasuna hobetzeko ekintzak garatzeko. Hala, programa honen bidez jarduera desberdinak babestuko dira, esaterako, negozio eredua birdefinitzea, produktu edo zerbitzu berriak diseinatzea eta enpresa arteko integrazio edota lankidetza prozesuetatik eratorritako antolakuntza egitura berriak diseinatzea, helburutzat harturik tamaina egokia lortzea lehiatzeko eta berritzeko. Martxoan argitaratuko da eta eskaerak aurkezteko epea irailaren 30ean amaituko da.\n- Kudeabide: Foru Aldundiekin eta Euskalitekin lankidetzan, 1,63 milioi euroko aurrekontuarekin eta aurrekoaren epe berdinekin, programa honek helburutzat du euskal enpresen lehiakortasuna hobetzea Kudeaketa Aurreratuko metodologiak, tresnak eta printzipioak aplikatuz eta ezarriz alderdi hauetan: enpresa estrategian, bezeroekiko harremanetan, hautaketa prozesuen hobekuntzan, enpresaren lan sozialean, berrikuntzan eta emaitzen ebaluaketan.\n- +Digitala@: programa honen barruan dauden bi ekimenek 3,65 milioi euroko zuzkidura dute eta beren helburua da barne prozesuak eta bezero, hornitzaile edo administrazioekiko harremanak digitalizatzeko lanak bultzatzea ETEetan (Hobeki+digital@) eta enpresa elkarteetan (Lankidetza +digital@). Eskaerak aurkezteko epea otsailean zabalduko da, lehenengoa irailaren 23an amaituko da eta bigarrena, berriz, urriaren 30ean.\n- Ekintzaile programa. 1,75 milioi euro industriaren sektoreko edota industriarekin lotutako zerbitzuen sektoreko oinarri teknologikoko eta Enpresa eta Berrikuntza Zentro (EBZ) baten tutoretzapeko enpresa proiektu berriei laguntza finantzarioa emateko, hasi negozio ideiaren heltze fasetik eta enpresa martxan jartzeraino.\n- MiniConnect programa. Laguntzak hazteko potentziala duten industri enpresa berritzaileek garatutako enpresa proiektuentzat. 0,8 milioi euro hazteko gaitasun handia duten enpresa proiektu gazteak azkartzeko.\nFinantzaketa lortzeko eta makinak berritzen laguntzeko programak\n- AFI programa. Laguntza finantzarioa ibilgetu ukiezin edota material berrietan inbertsioak egiteko, eta sektore industrialean zirkulatzailea finantzatzeko. Milioi 1 euro euskal enpresa txiki eta ertainen inbertsio proiektuak bideratzeko.\n- Renove Makina Industrialak programa. 9,5 milioi euro, Euskadiko ETEek makina berriak erosi eta beren modernizazioa, segurtasuna eta produktibitatea sustatu dezaten. Atzeraeraginezko izaera izango du 2014ko urtarrilaren 1etik aurrera.\nLos 92 centros KZGunea de Gipuzkoa seguirán en activo el año que viene\nAfiliados: qué herramientas ofrecerles y por qué


Ez dugu beti konturatzen ahal izango dugu bortitza izan dituzten hitzak, edo izan bortitza aurka auto. Prozesua nonviolent komunikazioa (NVC) da xedea betetzeko bizitza forma guztiak. Da ekartzea auto eta beste ez jarduteko beldurra bidez zigorra, interes-ordaina edo errua, baina asmoa ulertzen eta guztion beharrei. Dastatu ahal izango dugu izan appreciative hau errespetatzen komunikazioa ahalik eta gehien zehar gatazka: zer nahi dut konektatuta egon nirekin eta beste batera zein naiz gatazka gurekin egin bizitza ederragoa. Adibide bat da: Noiz zeharkatu kalea begiratu gabe, beldur nintzen, eta behar dut, zaindu zeure burua. Eskatzen dizut t-gelditu denbora bakoitzak at oinezkoentzako zeharkatu eta begiratu ondoren, eskuineko ezkerreko zeharkatu baino lehen. Kontrol prozesuaren Ez-Bortitza Komunikazioa eskatzen upstream lan hiztegia sentimenduak eta beharrak, baita gaitasuna aitortu mezu bat eta horrek ez du mezu bat adierazten duen beharra. Inprimatu zerrenda sentimenduak eta moztu forma uzten zuhaitz (zentzu bat dagokio orri bat) bi zuhaitz Horiek ordezkatzen giza: lehenengo denean behar dira pozik, bigarren denean beharrak ez dira betetzen ari. Ahal izango duzu, idatzi enborra lehen»nire beharrak betetzen badira»eta enborra bigarren»nire beharrak ez dira betetzen ari». Azaldu duten sentimendu guztiak zerbitzatzeko alerta on beharrak: sentimenduak atsegina errespetua beharrak asetzen, eta desatsegina sentimenduak buruzko bete gabeko beharrak (eskatu ahal izango duzu, seme-alabak galdera:»Nola sentitzen zara zure jan behar da pozik.\nHartu orri bat aldi berean: irakurri sentimendua da idatzia da, ihardun buruzko eztabaida bat sentimendu hau, imitatzen, aipatzeko egoera zein sentimendu hau bizi zen. Behin lan hau hiztegia egin, erabaki elkarrekin denean, sentimendu hau bizi da: noiz behar da pozik, edo noiz bat behar da, bete gabeko.\nZer adibide iraganean, edo ikusi jokatu zen istorio bat\nArabera erantzun, itsatsi hosto baten gainean adar lehen zuhaitz, adarraren bigarren zuhaitza. Utzi haurrei dekoratzeko, margotu, pertsonalizatu orriak (adibidez, kolore bat esleitu ahal emozio atsegina eta beste batera desatsegina emozioak eta gero jeitsi horiek kolore intentsitatea arabera sentimendua). Txiki honetan joko da identifikatzeko batzuk gure beharrak, ebaluatzeko zein neurritan horiek ez dira pozik, eta ikusi nola jaten emateko bete beharrak. Dut gomendatzen duzu deskargatu mapak behar ondoriozko Ez-Bortitza Komunikazioa (batzuk oinarrizko beharrak hori gidatzen gurekin guztiak): txartelak beharrak jokoa CNV daiteke, play joko hau, bakarrik edo beste batzuekin batera, eta marraztu asko txartelak nahi duzun bezala. Seme-alabak (sei urte), baita helduak jolastu daiteke: seme-alabak izan daiteke, beharra eta azalpenak adibide argitzeko esanahia jakin behar du. Aitortu behar dugu, gure bete gabeko beharrak komunikatzeko beste batzuk, ez beste AURKA: epaiak, kritikak, diagnostiko eta interpretazioak beste, adierazpen guztiak dira desbideratzen, gure beharrak. — Marshall Rosenberg Komunikatzeko ez-bortitza komunikazioa eskatzen digu aurkituko bete gabeko behar dela ezkutatzen bakoitzaren atzean gure erabakitakoa, delako behar dira bizitza bila adierazpena. Une pertsonak hitz egiten dute, beren beharrak baino martxan jartzea onartu beste batzuk, bihurtzen da askoz errazagoa da, modu bat aurkitu denek asetzeko. — Marshall Rosenberg, entrenatu ahal izango Dugu geure burua, joko bat bezala, asmatzen saiatzen beharrak jatorria edozein mezua. Honetan bereizten gaitasuna besteen beharrak garrantzia funtsezkoa da gatazka ebazpena: mezu Bakoitzaren, kontuan hartu gabe bere edukia edo bere forma, adierazpen bat behar. — Marshall Rosenberg joko Hau inspiratu da liburua Gurasoak errespetuz seme-alabak errespetatzen Surah Hart eta Victoria Kindle Hodson. Parte-hartzaile bakoitzak lortzen belarri bat jackal eta jirafa (izan inprimatutako liburua aipatu, erosi cv edo jarriz esku kukurutxo, jirafa eta ukabilak estutzen for the jackal) erraztu (ahal izanez gero, heldu bat nor da jakitun NVC) izendatuko du eta azalduko du lau modu bat entzuten mezua arabera, Ez-Bortitza Komunikazioa (NVC): dinamizatzaileak ematen adibideak hizkuntza jackal eta jirafa eta parte-hartzaile jarri behar beren belarriak islatzeko erabiltzen den hizkuntza. Adibidez: behin bira honetan burutu, erraztu banatzen belarri bat jackal pertsona bat eta belarri bat jackal beste. Bakoitzak bere txanda batean, beste parte-hartzaile bat hitz egiten zaila mezua entzuteko (epaiketa bat, kritika bat, reproach, hizkuntza jackal). Pertsona janzten belarriak jackal erantzuten lehen belarriak aktibatuta beste aldera, eta gero belarriak aktibatuta bidean bera. Eta, ondoren, pertsona janzten belarri jirafa batekin erantzuten belarriak aktibatuta beste aldera, eta gero belarriak aktibatuta bidean bera. Imajinatu daiteke beste aldaera: kide guztiak higadura belarriak jirafas, eta erantzun behar hizkuntzan jirafa bat mezu oldarkorra abiarazitako moderatzaile ahal izango duzu bat asmatu elkarrizketa horretan, bakoitzak hizlari janzten desberdinak belarriak (ez bat hitz egiten duten hizkuntza jackal eta bakarrik, beste hizkuntza jirafa) edo elkarrizketa bat asmatu eta bertan hizlari bakoitzak darama bera belarriak (edo jackal edo jirafa) eta, ondoren, eztabaidatu ahal izango dugu, desberdintasunak eta emaitzak grabatu motaren arabera hizkuntza erabiltzen. Horiek hiru jolas txiki ekar txiki (sei, zazpi urte), eta handia landu NVC. Ahal izango dute eskainitako ikasgelan eta etxean esnatuko haur eta nerabeen ez-bortitza komunikazioa, familia edo, are gehiago, enpresa. Urrunago joan, liburua da, Guraso-errespetatzen, haur-friendly (edizio La découverte bilaketarentzat) eskaintzen ditu, beste hainbat jokoak landu seme-alabak dituzten buruz sentsibilizatzeko ez-bortitza komunikazioa. Gune bikaina oso erabilgarria nire zereginak Saileko burua Guraso.\nEskerrik asko ideia horiek guztiak\nEgiaztatu behar duzu frantziako elkarte Ez-Bortitza Komunikazioa. Bestela, ez dira txantiloiak moztu liburu hori aipatu dut artikulua. Posible da berreskuratu galdu urrats hauek eta eskainiko leku bat ikasgelan edo etxean espazio hau argitzeko zer gertatzen ari da aebetan. Helduek, baita seme-alabak ezin joan denean larritu sentitzen dute beren emozioak indartsu eta atseden bat behar dute ardatz, beren emozioak eta haien beharrak. Free: hiru jokoak ezagutzea beraiek Komunikazio, Ez Bortitza familia\n← Arabiar Free Chat Hap\nChat online free datazio larriak eta sinplea →


iF | Biografia\niF (Yves Matxikote Jorajuria, 1977), familia xume baten 3. umea, Uztaritzen (Lapurdi) sortu eta hazi da. Euskararen transmisio naturala jaso ez duen lehen belaunaldikoa da.\nArte Plastikoetako batxilergoaren ondoren eta Bordeleko Arte Ederren eskolako lehen urtea balidatu ondoren, karrera artistikoari uko egin behar dio lanbide pragmatikoago baten bila joateko (Grafikagintzan).\n1996-1999 bitartean euskara ikasten du bere euskalduntasuna osoki eta harrotasunaz aldarrikatu ahal izateko, eta 1998. urteaz geroztik, hizkuntza eskubideen, eskubide zibil eta politikoen baita Euskal Herriaren aintzatespen baten alde ere aritzen da.\n2001ean, soldadutza frantsesa egiteari uko egin eta intsumiso jartzeagatik atxilotzen dute.\nMende berriaren hasiera hartan, Madrilek Euskal Herriaren kontrako "sorgin-ehiza" indartzen du. Legez kanporatzeak ugaritu egiten dira: ikerketa-aldizkariak, egunkariak (horien artean euskarazko bakarra), irratiak, helduei euskara irakasteko sareak, alderdi politikoak eta gazteen mugimenduak. Denbora berean atxiloketa-sarekadak datoz. iF, beste dozenaka militante bezala, Europako atxilotze-aginduaren pean dago 2002tik 2018ra, bere engaiamendu politikoengatik.\n2003an, Europako atxilotze-agindu horien zentzugabekeria salatzeko ekintza sinboliko bakezale bat antolatzen da Baionako kale bat moztuz. Hori dela eta, isun gazi bat ala hilabete et'erdi espetxean pasatzea hautatu behar du zigor eranskin gisa. Kartzela aukeratzen du.\nUrte horretan bertan, azkenean, sexualki askatzen da eta bere homosexualitatea intimoki zein publikoki onartzen du.\n2004an, Xirika gazteentzako astekariaren sortzean eta argitalpenean parte hartzen du. Besteak beste, sexualitateari buruzko atal ilustratu baten arduraduna da. 2005ean atal horren izen bereko konpilazio-lan bat argitaratzen da: Itzulipurdika. *\n2009an, bere bikotekidearekin etxebizitza zabalagoa erosten du, arte plastikoetan erabat berrinbertitzeko aukera ematen diona. Orduan, bere esperientzia, aldarrikapenak eta kezkak lotzen dituen lana hasten du. Garai berean, frantses poliziak bikotekidea Espainiako poliziaren esku utzi eta 2015era arte preso politiko atxikitzen dute.\n2010az geroztik, Euskal Herriko erakusketa-eremu publiko eta pribatuetan (Baiona, Eibar, Zumarraga, Tolosa, Elgoibar…) erakusketak egiten ditu, eta estatu frantseseko hainbat azokatan parte hartzen du (Hivernales - Parisen, Art En vrac Salies-en…).\n2019an, tTok arte lekua irekitzen du, Uztaritzen, bere eta beste artista profesionalen lanak erakusteko eta artea hirigune handietatik kanpo zabaltzen laguntzeko.\n2020an, Zapart sarearen sorrera bultzatzen du, euskal lurraldeetan artistek egiten duten lanaren aniztasuna zabaltzeko eta balorizatzeko, eta artista-estatutuaren alde aritzeko.\n2021ean, Tolosako Aranburu jauregian beren lehen atzera begirako erakusketa (Adar Lotuak 2009-2021) jartzen du.


Irakasbil | Euskara irakasleen intereseko gaiak: hizkuntza, euskaltegien kudeaketa, soziolinguistika, estatistika datuak, iritziak eta abar. | Ahozko elkarreragina lantzeko hiru aldien eredua eta ariketen tipologia bat\nArgitaratua: Thursday, 11 July 2013, 11:20 AM\nAhozko adierazpenean eta, bereziki, elkarrekintzan, sortzen diren mezuak berehalakoak dira; eta berehalakotasun horrek sortuko dizkio zailtasunak ikasleari. Alde horretatik, batetik, ikasleak egoera horretan erabili behar dituen hizkuntz baliabideak ezagutu behar ditu; eta, bestetik, prestakuntza denbora barik eta errebisiorik egin gabe errekuperatu eta martxan jarri beharko ditu baliabide horiek.\nHitzaldi honetan, berehalako ahozko komunikazioak dituen zailtasunak aztertuko dira; eta zailtasun horiek gainditzeko ikasleak izan beharko lukeen entrenamenduari buruzko hausnarketa egingo da.\nBigarren hizkuntzen ahozkoaren didaktikaren ikuspegitik, Thornburyren (2006) hiru aldien eredua aurkeztuko da. Gainera, aldi horietako bakoitzean erabil daitekeen jarduera-tipologiaren proposamen bat egingo da.


Kriptomoneta ordainketa gisa onartzearen abantailak - Victor Mochere\nLehenengo moneta digitala, bitcoin, sortu zenetik, benetako finantza-iraultza bat hasi da munduan. Eta kriptografia-monetak modu ezberdinean hautematen dira oraindik. Batzuek ordainketa-errealitate berri gisa ikusten dute, batzuek kriptoarekin dirua irabaztea besterik ez dute nahi, eta beste batzuk eszeptikoak dira eta aldi baterako fenomeno gisa soilik hautematen dute.\nHala ere, objektiboki ikusiz gero, diru digitalak bankuetatik eta erregulatzaileetatik, komisioetatik eta tasetatik salbatu beharko liguke. Merkeagoak eta erabiltzeko errazagoak dira. Enpresek kriptografian interesa dute lan egiteko modu seguruago eta eraginkorragoak bilatzen ari direlako. Enpresa askok dagoeneko onartzen dute diru digitala ordainketa gisa.\nZer da kriptokonferentzia\nNon ordaindu kriptoarekin\nBesterik gabe, kriptografia-moneta txanponez osatutako moneta digitala da. Txanpona faltsutzearen aurka babestuta dago, kopiatu ezin den informazio enkriptatua delako. Beraz, izena "kripto"ren zati bat da. Kriptomoneta Interneten bakarrik dago. Ezin duzu inprimatu, ukitu edo bankura eraman zure kontu elektronikora bidaltzeko. Bere balioa kontrolatu gabe dago, beraz, inflazioak ezin dio eragin. Ez bankuek, ez gobernuak, ez kriptografia-moneta sortzaileak ez dute horretarako sarbidea.\nAzken finean, kriptografia-moneta bloke-katean gordetzen da - kontroladore bakar bat ez duen sistema bat. Blockchain parte-hartzaile askok kudeatzen dute. Kalkulu matematikoetan eraikia, sistemak moneta digitala faltsutzetik edo hackeetatik babesten du. Kriptomoneta non erosi bilatzen ari bazara, hainbat aukera dituzu. Lineako edo lineaz kanpoko trukagailuak, kripto-trukeak, P2P plataformak, terminalak - hauetako edozein hautagarria da.\nKriptoa prozesatzea aukera bikaina da bezeroei ordainketa-metodo eroso osagarri bat eskaintzeko. Lineako denda eta zerbitzu askok kriptografia-monetak onartzen ari dira dagoeneko, etorkizunean hazteko iturri gisa ikusten dutelako. Horrela, gaur egungo sareko erabiltzaileentzat ikasleek saiakerak ordaintzen dituzten gune bat agertzea ez da berrikuntza bat. Eta ohikoa da - saiakerak idaztea - ez eskuraezin edo konplikatua den zerbait, normalean kriptografia-monetarekin lotzen dena. Zerbitzu hau eguneroko bizitzan erabiltzen dugu. Eguneroko bizitzan moneta digitala erabiltzen dugu orain.\nHona hemen kriptografia transakzioen onura batzuk.\n1. Lurralde-murrizketarik ez\nKriptomoneta transakzioak blokeatzea ia ezinezkoa da. Hau abantaila handia da nazioarteko ordainketak egiten dituztenentzat. Moneta birtualak edozein herrialdetara bidal ditzakezu eta edozein unetan ordainketa onar dezakezu. Hala ere, desabantailak ere badaude: ezin duzu bidalitako transakzio bat bertan behera utzi. Horrek bezeroak adi egon behar du erosketak egiterakoan eta funtsak bidaltzerakoan. Ez dago funtsak transferitzeko komisiorik eta ez dago zergak ordaindu beharrik, bitcoinak ez daudelako inongo herrialderi lotuta eta gobernuek ezin baitute horietan eragin.\nFidagarritasuna finantza-deszentralizazioaren abantaila nagusietako bat da zentralizazioaren aldean. Zentralki kontrolatutako transakzioak, hau da, bankuek baztertu, izoztu, etab. Kriptomoneta transakzioak ez daude ezer arautzen, beraz, ezin dira bertan behera utzi. Inork ezin du kriptomoneta transakzio bat blokeatu. Gainera, kriptografia-moneta deszentralizatuak negozio bat eskalatzea errazten du. Produktuak edo zerbitzuak saltzen badituzu, kriptoak atzerriko ordainketak libreki onartzeko aukera ematen dizu, zure audientzia potentziala zabalduz eta zure karrera bultzatuz.\n3. Transakzio-abiadura handia\nCrypto-k ez du bitartekaririk behar transakzioetarako, beraz, dirua askoz azkarrago iritsiko da kontura. Eta transakzioak berehalakoak direnez, ezin dira atzeman. Gainera, ez dago enpresaburu edo pertsona juridiko gisa erregistratu beharrik: pertsona gisa onar ditzakezu kriptografia-moneta ordainketak, zure herritartasuna edozein dela ere.\nBlockchain-eko datuak ezin dira faltsutu edo kopiatu. Kriptografiarekin zifratzen dira, eta horiek lapurtzea edo pirateatzea ez da dirudien bezain erraza. Baina zure kripto-zorroetatik pasahitzak gordetzeko segurtasunari buruz gogoratu behar duzu. Galtzen badituzu, haietarako sarbidea ahaztu dezakezu.\nMerkataritza elektronikoaren etengabeko garapenak kriptomoneta ordainketa-metodo gisa azkar inplementatzea ekarri du. Eta dagoeneko frogatu du bere segurtasuna bai ekintzaileentzat bai bezeroentzat. Beraz, ez da harritzekoa ordainketarako kriptografia-moneta erabiltzea hain ezaguna izatea. Azken finean, zenbat eta ordainketa-aukera gehiago eman enpresaburu batek, orduan eta errentagarriagoa da berarentzat. Horrela, xede-publiko berri bat erakar dezakezu, zeinak nahiago baitu ordainketa moneta digitalarekin soilik egin, baita ordainketarako bihurketa areagotu ere.\n10 munduko porno izar aberatsenak


Terminator polimeroa: “bizidun” (euskal) material sintetikoa | Liber Prodigiorum\nHasiera » Zientzia bitxia » Terminator polimeroa: “bizidun” (euskal) material sintetikoa\nPolimero zati bat laban batez bitan ebaki ondoren, bi orduren buruan %97ko sendaketa bat erakusten du, eta aldi berean, nahiz eta alde bietatik tiratu ez da apurtzen. Materiala, poli(urea-uretano)zko elastomero bat da, eta konponketa eragiten duena disulfito aromatikoen metastasi erreakzio bat da, hauek tenperatura arruntean eraldatzen baitira. Ikertzaile taldeko Ibon Odriozolak dio polimero hau bizirik balego bezala portatzen dela, bere burua etengabe sendatuz, eta “Terminator Polimeroa” deitu du, Terminator 2 filmean agertzen den T-1000 errobotaren omenez. Berez “sendatzen” diren polimeroek beraien buruak konpontzen dituzte puskatutako lotura gurutzatuak birsortuz, baina loturen birsorkuntza mekanismo honek kanpoko eragin bat behar du, dela beroa, dela argia edo ingurugiro kimiko jakin bat. Kanpoko laguntzarik gabe berez konpondu zitezkeen polimero sintetikoak ez ziren ezagutzen orain arte. CIDETEC zentroko taldeak berak ere aurretik silikonazko elastomero bat garatu zuen berez konpondu zitekeena, zilarrezko nanopartikulak erabiliz lotura bezala; baina hartan kanpotik presio bat eragin behar zen polimeroa konpontzeko, eta gainera zilarrak materiala garestitzen zuen eta komertzialki ez zen erakargarria. Oraingoan, material berri honek aukera handiak zabaltzen ditu plastikozko produktu askoren segurtasuna eta iraunkortasuna hobetzeko, bai eraikinetan, bai autoetan edo biomaterialetan. Adibidez, material honekin egindako hodi bat puskatu edo lehertuko balitz, nahikoa litzateke zati biak elkartzea hodia berez konpontzeko.


Arte[faktua] 144: ‘Sotoan gordeak’, mahastietako gelditasunean eta bakean ezkutatutako istorio beltza • ZUZEU\nArte[faktua] 144: ‘Sotoan gordeak’, Miren Gorrotxategi –\nSotoan gordeak (Txalaparta)\nAzpeitiko Miren Gorrotxategi idazle eta irakaslearekin elkartu da Artefaktua Loiolako Santutegian. ‘Sotoan gordeak’ eleberri beltza plazaratu du Txalaparta argitaletxearen eskutik, Baztango udaletxeak eta (H)ilbeltza elkarteak eskainitako bekaren garaipena lortuta.\nNafarroako Viana herrian kokatuta dagoen mahasti eta ardo-upategi batean kokatu du eleberri honetako trama beltza egileak, Arduy familiaren ardandegian. Narrazioa hiru denbora-lerrotan egin du Gorrotxategik: 1989, 2009 eta 2019an, eta beraz, atzera eta aurrera ibiliko da irakurlea korapiloa askatuko duen momentura arte. Gorrotxategiren bigarren eleberri honetan emakumezko pertsonaiek daramate tramaren pisurik handiena, zalantzarik gabe. Egilearen lehen liburuan, aldiz, 33 ezkil nobelan, kontrara zen: hasiera batean behintzat, gizonezkoak ziren ahotsa zeramatena. Genero beltzak eskatzen dituen elementu guztiek osatzen dute liburua, eta egileak jakin izan du amuak non jarri irakurlea harrapatuta edukitzeko.\nGorrotxategik Laxaro Azkune gonbidatu du saiora. Gazte gaztetatik, idazten hasi zenean, ondoan izan duelako beti, eta bera izanik idatziak irakurtzen dituen lehenetarikoa, oso estimuan du bere osabaren iritzia. Gainera, Azkunerena da ’33 ezkil’ liburuaren abiapuntua, hasierako burezurra bere aurkikuntza izan baitzen. Azkune itzultzailea izan da, irakaslea, bertsolaritzan lan handia egindakoa, idazlea, eta batez ere, Loiolako Herri Irratiko esataria. Biak ala biak lotura zuzena dute, beraz, Loiolako Santutegi honetan kokatuta zegoen Herri Irratiarekin.\nAngel Bidaurrazagaren eskutik iritsiko da aste honetako liburuaren gomendioa. Ekaitz Goienetxearen ‘Zaldi mamarroa’ liburua aukeratu du horretako.\nBooktubea, aldiz, Todor Azurtzak egina da. Azurtza Boiseko Bertso Eskolako sustatzailea da, eta aukeratu duen liburua Uxue Alberdiren ‘Kontrako eztarritik’.\nArte[faktua] 144: ‘Sotoan gordeak’, Miren Gorrotxategi


naiz: agenda - ‘Begi Belarri’ ikus-entzunezkoen zikloa, udazkenean\n‘Begi Belarri’ ikus-entzunezkoen zikloa, udazkenean\n2017/09/26 - 2017/11/29\nBegi Belarri ikus-entzunezkoen zikloa irailetik apirilera bitartera ospatuko da Oihaneder euskararen etxean. Emanaldiak arratsaldeko 19:00etan hasiko dira eta bi atal izango dituzte: alde batetik, film-dokumentala proiektatuko da eta, bestetik, filmaren zuzendariarekin, istorioaren protagonistarekin edota jorratzen den gaiarekin loturiko hizlariekin solasaldia egingo da.\nUdazkeneko saioak irailaren 26an, urriaren 25ean eta azaroaren 29an ospatuko dira. Preso politikoen sakabanaketak Gernika-Lumon eragin duen egoeraren berri emateko 25 gernikar baino gehiagoren artean sortutako ikus-entzunezko lana proiektatuko da lehenengo egunean: ‘Aterabidetik’.\nUrriaren 25ean, Bidezidor eta errepide zabaletatik, biziminez egiten den bidaia kontatuko dute Josu Iztuetak eta Pablo Dendaluzek ‘Biziminez’ dokumentalean. Bizitzari buruzko gogoeta sakona da, bi adiskideren erretratua.\nAzaroaren 29an, ‘Gure sor lekuaren bila’ izeneko dukumentala ikusteko parada egongo da eta solasaldian, Josu Martinezek parte hartuko du. Istorioa Hazparnen, 1956. urtean, kokatu behar da. Ikusmira handiaren erdian, Euskal Herriari buruz euskaraz egindako dokumental bat estreinatzen da herriko zineman. Hurrengo hilabeteetan Iparraldeko herrietan, Parisen, San Frantziskon edota Dakarren proiektatu arren, haren arrastoa misteriotsuki desagertu eta denek ahaztu egingo dute laster. Hirurogei urte geroago, Josu Martinez zinemagilea haren bila hasiko da.


Zabalik dago Jabekuntza Eskolako ‘Deriba konfinatuak ongizate feministarantz’ on-line ikastaroan izena emateko aukera\nHemen zaude:Hasiera»Berdintasuna»Zabalik dago Jabekuntza Eskolako ‘Deriba konfinatuak ongizate feministarantz’ on-line ikastaroan izena emateko aukera\nOndarroako Udala 2020-04-08 Berdintasuna\nOndarroako Jabekuntza Eskolak bere ikastaroak moldatu behar izan ditu, Deribak ongizate feministarantz ikastaroa egokitu eta on-line eskainiko du: Deriba konfinatuak ongizate feministarantz. Dinamizatzaileak: Silvia Piris Lekuona soziologoa eta Amaia Perez de Orozko ekonomia feministan aditua izango dira, Colectiva XXK Feminismos, pensamiento y acción taldeko kideak. Izen ematea apirilaren 14 goizean amaituko da.\n[DESKARGATU HEMEN IZEN EMATE ORRIA]\n[IRAKURRI HEMEN AMAIA PEREZ OROZKORI EGINDAKO ELKARRIZKETA]\nBirplanteatu egin dugu tailer hau konfinamendu garai berrietara egokitzeko. Hasierako proposamena zen elkarrekin pentsatzea zein alternatiba eraikitzen ari garen itotzen gaituen sistema honi eta bizitza erasotzen ari den ekonomia honi aurre egiteko. Orain, berriz, galdera horiei helduko diegu, baina koronabirusak ekarri digun “errealitate kolpe berritik”.\nZein da kapitalismo heteropatriarkalak gure bizitzetan duen eragina?. Oraingo pandemia honek larriagotu du lehendik ere sustrai sakonak dituena.\nNola ari gara bizimodu txar horiei alternatibak eraikitzen?. Gaur egun bizi dugun egoerari aurre egiteko moduari oso lotuta datorrena.\nLehen, “Deribak” izeneko metodologia erabiltzea proposatu genizuen. Baina horretarako ezinbestean kalera atera behar gara eta orain, ordea, ezin dugu. Horregatik, gure etxeetatik egiteko egokitu behar izan dugu. Tailer honetan online saioak eta bakarkako lana izango ditugu. Astean behin, birtualki elkartuko gara, hausnarketa eta eztabaida kolektiborako tarte bat eduki ahal izateko, gure azalpen labur batetik abiatuta. Saio artean, eztabaidarako material eta galdera labur batzuk bidaliko dizkizuegu, online eskainitako denbora ondo aprobetxatu ahal izateko.\nBeharrezko baliabideak: internet sarbidea. Honako hauek erabiliko dira: posta elektronikoa eta ZOOM plataforma topaketa birtualentzako.\nEgutegia eta ordutegia: apirilaren 14tik maiatzaren 5era. Topaketa birtualak: martitzenetan, 17:00etatik 18:30era.\nHizkuntza: bermatuko da euskaraz parte hartzea baina baliteke materiala edota azalpenak euskaraz nahiz gazteleraz ematea.\nIzena emateko argibideak: Telefonora deituz (664 54 73 67) edo. emailaren bidez (etxelila@ondarroa.eus). Izen emate fitxa bete, posta elektronikoz bidali eta transferentzia egin beharko da matrikula osatzeko.\nJaso informazioa hemen: ETXELILA 664 54 73 67 (DEITU ALA WATSAPA bidal dezakezu) eta posta elektronikoan etxelia@ondarroa.eus\nOrdainketa: Matrikula 5 € – Ordainketa banku transferentzia bidez. Kontu korrontea: ES37 2095 0058 12 3830434777. Kontzeptuan “jabekuntza eskola” jarri.


Irekia Eusko Jaurlaritza - Gobierno Vasco :: Euskadiko parte-hartze kulturalak bilakaera positiboa izan du praktika kultural gehienetan, batez ere antzerkiari, kontzertuei eta dantza-ikuskizunei dagokienez\nEuskadiko parte-hartze kulturalak bilakaera…\n20191209_102939.jpg Iturria: Irekia\nHiru diziplina horietan 10 urtean 20 puntu baino gehiago hazteaz gain, liburutegietara, museoetara eta bertso-ikuskizunetara joateak ere nabarmen egin du gora.\n- Bingen Zupiria Kultura eta Hizkuntza Politikako sailburuak Euskal Autonomia Erkidegoko Parte-hartze Kulturalari buruzko Inkesta aurkeztu du gaur, Bilbon.\nBingen Zupiria Kultura eta Hizkuntza Politikako sailburuak Kulturaren Euskal Behatokiak egindako Euskal Autonomia Erkidegoko Parte-hartze Kulturalari buruzko Inkestaren datuak aurkeztu ditu gaur. Azterlanak erakusten duenez, azken 10 urteetan bilakaera positiboa izan da praktika kulturaletan, bereziki antzerkira (% 21,8tik % 45,7ra igaro da), kontzertuetara (% 16,6tik % 40ra) eta dantza-ikuskizunetara joateari dagokionez (% 9,3tik % 30,6ra). Bestalde, aztertutako 12 praktiken artean, hiru baino ez dira jaitsi: egunkarien irakurketa (9 puntu gutxiago, nahiz eta herritarren % 77,4k egunkariak irakurtzen jarraitzen duten), aldizkariena (6 puntu gutxiago, % 33raino) eta galerietara eta erakusketetara egindako bisitak (ia hiru puntu gutxiago, % 18raino).\nAzterlanaren aurkezpena Euskadiko Artxibo Historikoan egin dute, eta sailburuarekin batera, Joxean Muñoz Kultura sailburuordeak ere parte hartu du. Gaur aurkeztutako analisiaren datuak Kulturaren Euskal Behatokiak egindako 2018ko Kultura-ohiturei, -praktikei eta -kontsumoari buruzko Inkestatik datoz, Euskal Autonomia Erkidegoan, Nafarroan eta Iparraldean eginda, 6.300 pertsonako laginarekin. Joan den azaroaren 29an eman ziren ezagutzera EAEko, Nafarroako eta Iparraldeko euskarazko kultur kontsumoari buruzko datuak. Gaur ezagutzera eman den analisia Inkesta berean oinarritzen da, baina Euskadiko Autonomia Erkidegoa hartzen du kontuan, eta honako aldagaiak neurtu ditu: kulturarekiko jarrerak; kultura-jardueren pisua eta haien bilakaera (eszenikoak, ikus-entzunezkoak, irakurketakoak edo erakusketetarako bisitak); asoziazionismoa eta praktika artistiko amateurrak; praktika kultural digitalak; eta, azkenik, euskarazko parte-hartze kulturala (nahiz eta azken atal honetako datuak joan den azaroaren 29an aurkeztutakoen antzekoak diren, oraingoan EAEri dagokionez).\nAzterlanaren helburua, Zupiria sailburuak azaldu duenez, herritarren parte-hartze kulturalaren “argazki zehatza emango duten adierazleak lortzea" da: "Parte-hartze kulturalaren inguruko ikerketak aukera ematen digu zehatz-mehatz jakiteko zein puntutan gauden, intuizioen eta pertzepzioen gainetik. Azterlan honek ematen digun argazkiak azken hamarkadan parte-hartze kulturalak izan duen bilakaera behatzeko aukera ematen digu -kasu honetan, oso positiboa-, eta, aldi berean, indarguneak eta ahuleziak aztertzeko aukera ematen digu”. Gaur aurkeztutako txostenaren kasuan, lagina 15 urte edo gehiagoko pertsonei egindako 3.800 elkarrizketek osatzen dute. Laginak lurralde historikoen (Gipuzkoa, Bizkaia eta Araba), bizileku-udalerriaren dimentsioaren, sexuaren, adinaren eta euskararen ezagutzaren araberako ordezkagarritasuna ziurtatzen du, eta horrek aukera ematen du parte-hartze kulturalaren banaketa soziala ezagutzeko, biztanleria-talde desberdinen arabera.\nDuela hamar urte egindako aurrekari bat du ikerlanak: Euskal Herriko kultur ohitura, praktika eta kontsumoari buruzko 2007-2008 Inkesta, Kulturaren Euskal Behatokiak bultzatutako lehen estatistika. Horregatik, txostenak duela hamar urteko egoerarekin alderatzen du gaur egungo egoera, kasu honetan EAEri dagokionez.\nEAEko biztanleriak kulturarekiko jarrera positiboa adierazten du 1etik 10erako eskala batean, kultura-jardueretan parte hartzeak duen garrantzia 7,34 puntuan dago. Parte-hartze kulturalak errekonozimendu soziala baduela erakusten du.\nOro har, parte-hartze kulturalaren bilakaera global positiboa egon da kultura-praktiken burutzapenean. Bereziki gehitu dira antzerkiari, kontzertuei eta dantza ikuskizunei dagokienez (% 20tik gorako gehikuntzak). Aztertu diren 12 praktiketatik 3 murriztu dira: egunkarien irakurketa (9 puntu gutxiago), aldizkariena (6,6 puntu gutxiago) eta arte-galerietara joatea (ia 3 puntu gutxiago).\nLiburuak irakurtzea, zinemara eta kontzertuetara joatea, praktika zabalduenak dira biztanleriaren artean. Liburuen irakurketa, zinemara joatea eta kontzertuetara joatea biztanleriaren % 60aren gainetik daude (azken 12 hilabeteetan inkesta egin zenean). Ondoren, % 40tik % 50era bitarteko portzentajeekin gutxi-gorabehera, museoetarako bisitak, antzerkira joatea eta liburutegira joatea ditugu. Nabarmentzekoak dira dantzara joatea, bideo-jokoetara jokatzea eta arte-galerietarako bisitak ere.\nAzken hamarkadan % 61 igo da kultura-elkarteetan parte hartzea. Biztanleriaren % 13k kultura-elkarte batean parte hartzen dute; % 2,6k batean baino gehiagotan; guztira % 15,6ra heltzen da. Hiru biztanletik batek amateur mailako praktikaren bat egiten du. Zehazki, biztanleriaren % 32,6k adierazten dute gutxienez urtean behin parte hartzen duela sormenezko jardueretan, hala nola, idazketan, margolaritzan, dantzan, artisautzan eta beste hainbatetan.\nInternet informaziora sartzeko bitarteko eroso bat da, azterlanak islatu duenez. Oso zabalduta dauden (% 70 eta % 85 bitartean, Interneteko erabiltzaileen artean) lau praktikak osatutako blokea nabarmentzen da: albisteen irakurketa, informazio-bilaketa eta musika entzutea. Bigarrenik, gutxiago zabalduta dauden (% 43 eta % 49 bitartean) praktikek osatutako bloke batek kultura-edukiko sarbide- edo deskarga-praktikak biltzen ditu, eta horrekin batera, zuzeneko ikuskizunetarako tiketen erosketa eta webgune edo blog pertsonaletarako bisita. Sare sozialek kultura partekatzea errazten dute. Internetera maiz sartzen den biztanleriaren artean, % 16,5ek material propioa partekatzen dute sare sozialetan. % 25ek beste autore batzuen material artistikoa partekatzen dute. Bostetik batek sareak beste artista batzuk ezagutzeko edo haiekin harremanetan jartzeko erabiltzen ditu. Ia % 16k bere gogoeta pertsonalak idazten dituzte eta % 14k kultura-foroetan parte hartzen dute.\nBestalde, inkestak islatzen du kultura-edukia duten plataformak aurrera doazela. 10 biztanletik hiruk kontu bat daukate kultura-edukia duen plataforma digitalaren motaren batean. Gazteen artean proportzioa bikoiztu egiten da. Horrelako plataformetan konturen bat duten ohiko internautak kontuan hartuta, hirutik bik ordainketa-kontu bat daukate, dela banakoa dela taldekoa\nAzkenik, Zupiria sailburuak labur-labur azaldu ditu euskarazko kultur kontsumoari buruzko datuak; izan ere, Euskal Autonomia Erkidegoko datuak duela gutxi aurkeztutako Euskadiko, Nafarroako eta Iparraldeko datu globalen antzekoak dira. Inkestak, abiapuntu gisa, euskararen ezagutza neurtu du: Euskadiko 15 urtetik gorako biztanleen % 36,1era iritsi da (orain dela 10 urte baino 7 puntu gehiago). Datuak bat datoz 2016an egindako Euskararen azken Inkesta Soziolinguistikoarekin.\nIkerketaren arabera, herritarren euskarazko parte-hartze kulturalak bilakaera positiboa izan du, euskararen lurralde osoko datuekin gertatzen zen bezala. Euskarazko antzerkira joatea laukoiztu egin da, bertsolarien ikuskizunetara joateak eta euskal musika entzuteak ere gora egin dute (euskaldunen % 82k euskaraz entzuten du musika euskaraz). Irakurketa egonkor samar mantentzen da (jaitsiera txiki bat islatzen da).\nTxosten osoa kontsultatu esteka honetan.\nPrentsa-ohar osoa kontsultatu.\nKultur_Konts_EAE_PO_eus.pdf 700 KB (application/pdf)


EAEko aurrekontuek euskararen normalizazioa arriskuan jartzen dute | LAB SINDIKATUA\nUncategorized EAEko aurrekontuek euskararen normalizazioa arriskuan jartzen dute\nEAEko aurrekontuek euskararen normalizazioa arriskuan jartzen dute\nLAB sindikatuak EAJren aurrekontuetan hizkuntza politikan egiten diren murrizketek euskararen normalizazioan izan dezaketen eragin latzgarriez ohartarazi du.\nHizkuntza Politikan, murrizketak\nEAE-ko aurrekontuak guztien ahotan dabiltzan egun hauetan, LAB sindikatuak EAJ-ren aurrekontuek euskararen normalizazioan izan dezaketen eraginaz ohartarazi nahi du prentsa-ohar honen bidez.\nHizkuntza Politikarako aurrekontua %9 jaitsi nahi du Jaurlaritzak; hortaz, euskararen normalizazioan murrizketak egongo dira. EAEko gobernu guztiek betidanik jarri dizkiote trabak euskararen normalizazioari eta azken urteetan areagotu egin dira traba horiek, euskararen normalizazioaren finantziazio iturriak nabarmen uzkurtuz, besteak beste. Eskasia horien eraginez, lan mundua euskalduntzen diharduten langile askoren lan baldintzak okertu egin dira eta oraingo murrizketa hauekin lan-baldintzak okertzeaz gain, lanpostu asko desagertu egingo dira.\nMurrizketek partida txikiei eragiten diete kalte gehien. Hizkuntza Politikarako partidan egingo diren murrizketekin gutxi aurreztuko da eta, aldiz, kalte izugarriak eragin ahal dizkio normalizatu barik dagoen euskara eta euskal kulturari.\n•\tEusko Jaurlaritzak aurreko bi urteetan %15 jaitsi du laguntzetara bideratzen duen kopurua —850.000 euro gutxiago bi urtean. 2006tik 2010era izandako laguntzen igoera ia guztia bi urtean jaitsi dute—. Aurrekontuek gora egiten zuten bitartean, hedabideei bideraturiko hazkundea txikia zen, baina behera abiatu direnean, abiadura azkarra hartu dute hedabideei ematen zaizkien diru laguntzek.\n•\tHelduen euskalduntzean 1.600 lanpostu daude, eta 2012ko urriaren 31n 25.183 heldu zeuden EAEko euskaltegiren batean ikasten. Helduen euskalduntzerako diru gutxiago bideratuz gero, eragin zuzena izango du lanpostuetan eta euskara ikasi nahi duten ikasleengan.\nBabesgabeak, ahulak babesteko aurrekontu sozialak direla behin eta berriro esaten badute ere, ezin da ulertu, ahul dagoen gure hizkuntza, euskara, biziberritzeko baliabideak murriztea.\nEuskararen normalizazioa, inbertsio ziurra da gure herrian/herriarentzat.\nGauza bat da euskararen normalizazioa estrategikoa dela esatea eta beste bat hori praktikan gauzatzea. Euskararen normalizazioa gastutzat hartzen den bitartean beti izango da murriztu daitekeen zerbait. Euskararen normalizazioa helburu estrategikoa baldin bada, inbertsioen atalean kokatu beharko litzateke eta baliabidez hornitu. Euskara gure herriaren eraikuntzan aurrera egiteko ezinbesteko tresna den neurrian, inbertsioa da.\nEuskaraz bizitzeko askatasuna, eskubidea\nHizkuntza askatasuna, hizkuntza aukeratzeko askatasuna, bermatzea eskatzen duten alderdi politiko guztiei galdera zuzen bat luzatu nahi diegu: nola bermatzen da hizkuntza aukeratzeko askatasuna, lurraldean ofiziala den hizkuntza baten ezagutza bermatua ez badago? Euskararen normalizazioari mugak jartzen bazaizkio, herritar erdaldun elebakarrez osaturiko Euskal Herria izatera kondenatuak gaude.\nGobernuko kideek babesgabeak, ahulak, babesteko aurrekontu sozialak direla behin eta berriro esan badute ere, gutxitua/zapaldua dagoen hizkuntza biziberritzeko baliabideak murriztea ulergaitza da. Herritar eleanitzez osaturiko Euskal Herria behar dugu non euskaraz bizitzeko eskubidea eremu guztietan bermatua izango den.\nGuztiaren gainetik, borondate politiko falta.\nGaurkoan, ordea, zifren atzean dauden asmoez ere hitz egin nahi dugu. Izan ere, benetako arazoa ez da dirurik ez dagoela; arazoa, dagoena erdaraz eraikitzen eta jorratzen diren gaietan inbertitzen dela da. Eta hori ez da krisialdiak eragindako erabakia, gaztelaniaren nagusitasuna zein euskararen menpekotasuna iraunarazteko erabaki politikoa baizik.\nAzken egunotan Hezkuntza, Kirola eta Kultura Saileko arduradunei behin baino gehiago entzun diegu euskararen normalizazioa sustatzeko bide bakarra ez dela dirua inbertitzea eta horretan ados gaude (nahiz eta laguntzen duela esatean ere ados egongo garen!) Euskara normalizatu dadin, eskubide eta betebeharrak arautu egin behar dira eta horrek ez du diru inbertsio handia eskatzen, baina bai ausardia eta borondate politikoa.\nDuela 30 urte jarri zen indarrean Hizkuntza Politika eta porrot egin duela gauza jakina da, ez baititu bere helburuak bete. Horren atzean, ez dago diru inbertsio eza soila, borondate politiko eta aitzindaritza falta izugarria baizik.\nEAJ, norekin paktatzeko prest zaude zure aurrekontuak onartzeko? Zein izango da euskaldunok pagatu beharreko ordaina?\nKorrikaren 18.edizioa abiatzen den egun berean egin da publiko Eusko Jaurlaritzaren aurrekontu proposamena eta onartuak izan bitarte, alderdien arteko negoziazio parlamentarioa indarrean izango da. Badirudi, EAJ etxeko lanak egiten ibili dela eta dagoeneko hainbat adostasun eraiki dituela. Nola ulertzen da, bestela, Haurreskolak Partzuergoak-en erdara gehiago erabiltzeko eta murgiltze eredua erasotzeko PP-rekin adosturiko ez-legezko proposamena?\nEAJ orain arte egin (ez) denaren erantzule da, Eusko Jaurlaritza gobernatzen aritu den urteetan zehar euskararen normalizazioa helburu duen Hizkuntza Politika ez sustatzeagatik. Hortaz, aurrera begira sinesgarria izan dadin, konpromiso zehatzak hartu behar ditu euskararen normalizazioarekiko eta legealdia amaituta, egindako ibilbidearen ebaluazio publikoa egitea.\nHortaz, EAJri eskatzen dioguna da euskararen normalizazioa errealki ahalbideratuko duen Hizkuntza Politika praktikan gauzatzea da eta horretarako beharrezko baliabideak bideratzea (diru inbertsioa eta borondate politikoa).


Neskek ere Dantzari-dantza egin dute lehenengoz, San Fausto egunean - Durango - Anboto.org\nAnboto 2015-10-14 13:38\nJaietako egitarauan iragarri bako sorpresa ekarri zuen martitzeneko San Fausto egunak. Neskak ere Dantzari-dantzara irten ziren lehenengo aldiz, mutilekin batera. Parekidetasunaren aldeko lanak sarri egin izan du topo tradizio ekintzekin, baina badaude pausoak ematen dabiltzanak, zarata handirik egin barik. Horietakoak dira martitzen eguerdian dantza egin zutenak; Kriskitin, Txoritxu Alai eta Tronperriko dantzariak.\nMiren Otxotorena, Garazi Sarrionandia, Maddi Caballero eta Ixone Aroma izan ziren neskak, eta Abel Iriondo, Aratz Zugazaga, Aritz Lasarguren eta Julen Maguregi mutilak. Pozik azaldu da Ixone Aroma, orain arte ukatua izan zaiena bizi ahal izan dutelako: “Txikitatik hain hurbiletik ikusi eta bizitako dantzan parte hartzea esperientzia itzela izan da”. Kriskitineko kideak kontatu duenez, euren taldean egin izan dute antzeko esperientziaren bat, batez ere inauterietan edo kanpora egindako bidaietan. Baina, herriko jaia bestelako kontua da, eta, azken urteetan, pausoa eman ala ez hausnartzen ibili dira. Jaietako egun handian, Tronperri eta Txoritxu Alaiko kideekin batera egin dute dantzan, eta ideia eurekin konpartitu ostean, aurten burutzea erabaki dute. Erronka ez ei da izan emakumeena bakarrik, Aromaren arabera: “Mutilek babestu gaituzte, eta borroka denona izan da”.\nHurrengo urteetan ere gogoeta egiten jarraituko dutela dio Aromak: “Espero dut datorren urtean zortzi dantzari izatea, eta ez lau neska eta lau mutil”. Gainera, oraindik badagoela zer hobetu uste du. Adibidez, arropa motaren eztabaida ez dute itxi. “Andra moduan irten nahi genuen, eta ez gizon mozorrotuta”. Dantzari-dantzara, prakak jantzita irten ziren neskak, baina, egunerokoan, emakumeen gehiengoa prakekin dabilela argudiatu du Aromak. Bestalde, gainerako dantzetan, ohiko janzkeragaz irten ziren neskak.\nArtopila eta paella, San Fausto egunerako menua\nDurangarrak San Fausto eguna ospatzen dabiltza gaur. Jaietako bosgarren eguna da dagoeneko, baina herritarrek ez dute festa girorako gogorik galtze...


Euskarabila | Lantalan\nAsteartea, 2017ko otsailaren 21a\nIkerketa lan honetan, Txerra Rodriguezek, Emuneko gure lankideak, Basauriko Euskarabila euskara elkartearen inguruan garatutako aktibismoa eta diskurtsoak aztertu ditu; horretarako, hainbat gairi oratu die (komunitategintza, administrazioarekin izandako harremanak, elkartearen barne bizitza, elkartearen irudia…) eta, ikerketa lana saritua izan da Soziolinguistika Klusterrak antolatzen duen Hausnartu Sarietan. Lan honetan, diskurtsoak aztertzeaz gain, aurrera begirako proposamenak eta praktika zehatzak ere jaso ditu Txerrak, beste euskara elkarte batzuentzat baliagarriak izan daitezkeelakoan.\nDokumentu honetan daude laburtuta, hasierako hipotesiak, metodologia, ondorioak eta aurrera begirako proposamenak. Sari banaketa ekitaldiko aurkezpen bideoa ere hemen duzue ikusgai:\nEta, ikerketa lana irakurtzera gonbidatzeko, aurrerapen gisa, hemen dituzue ondorioetatik atera ditugun hainbat pasarte:\nEta, bukatzeko, jarraian zerrendatu ditugu, labur-labur, Txerrak aurrera begirako egiten dituen proposamen batzuk, 3 arlotan multzokatuta:


§ 88. 3/1987 LEGEA, UZTAILAREN 8KOA, EUSKAL HERRIKO AUTONOMIA-ELKARTEAREN 1981GARRENEKO EKONOMIA-URTEKO GUZTIZKO KONTUA ONTZAT EMATEZKOA\n1.- Lege honen bidez, Eusko Jaurlaritzako Ekonomia eta Herriogasun-Sailak egin eta Arduralaritza Nagusiko Kontuak osatzen duen Euskadiko Autonomia-Elkartearen 1981garreneko ekonomia-urteko Guztizko Kontua ontzat ematen da.\n2.- 1981garreneko Abenduaren 21ean, Autonomia-Elkartean arduralaritzazko Ihardutze-Erakunde Burujaberik eratu gabe zegoen.\n3.- 1981garrenean sortarazitako Merkataritzazko Ihardutze-Erakundeak, hots, CADEM-ek eta Garraio-Akurategiak, ez zuten urte horretan ezertan ihardun.\n4.- Ekainaren 10eko 5/1981 Legez baimena eman zitzaion eta 1981garreneko Irailaren 21ean sortarazi zen Industriaren Suztapen eta Eraldaketarako Akziokako Baltzuari dagozkion kontuak Guztizko Kontuari eratxikitzen zaizkio.\n5.- 1981garreneko diruegitamu-urtean Jaurlaritza ez zen Autonomia-Elkarteak gaudimenak emateari buruzko 8/1981 Legearen 25garren atalak zekarren baimenaz baliatu.\n- BOSGARREN ZATIA. Geroko ekonomia-urteen pentzutan hitzartutako gastuen zehaztapen-zerrenda.\n2.- Honako zati hauek ez dira 1981garreneko ekonomia-urteko Arduralaritza Nagusiaren Kontuan sartzen:\n- LAUGARREN ZATIA. Diruzaingoaren aintzin-ordainketen aldakuntzen eta egoeraren zehaztapen-zerrenda, Autonomia-Elkarteko Arduralaritza indarrean dagoen araupidetzak hoiek egiteko ematen dizkion ahalpideez baliatu ez delako.\n1.- 1981garreneko ekonomia-urterako guztira baitetsitako diruizendapenen hartarakoxe aitortutako eta kitatutako ordainkizunekiko gaindikina baliogabetuta uzten da, giandikin horrek 2.143.848.578 peseta jotzen duela.\n1.- 1981garreneko ekonomia-urtearen azkenean aitortuta eta kontu-garbitasuna eginda eta eskurakizun zeuden harturenek 3.507.827.000 peseta jotzen dute.\n2.- 1981garreneko ekonomia-urtearen azkenean aitortuta eta kontu-garbitasuna eginda eta ordainkizun zeuden zorrek 4.727.916.938 peseta jotzen dute.


TRANBIAZ: EuskoTren konpainiako geltokirik hurbilena “Arriaga” da (2 minutura oinez); autobusetako geltokiaren lotura dauka (“San Mames” geltokia).\nMETROZ: Geltokirik hulbilena “Casco Viejo” da (oinez 5 minutu), eta autobusetako geltokiarekin lotura dauka (“San Mames” geltokia).\nTRENEZ (RENFE konpainia): Indalecio Prieto tren geltokia oinez 8-10 minutura dago.\nAUTOZ: Santa Maria Kalea oinezkoentzako kalea da, eta kotxeak ez daude baimenduta; oso hurbil (oinez 5 minutu) 2 parkin daude: bata “Arenal” parkina (Sendeja kalean) eta bestea “Saba” parkina (Bailén kalean, tren-geltokiaren atzean).\nAIREPORTUTIK: taxi-zerbitzua dago, baita autobusa ere: “Bizkaibus” konpainia (berde kolorekoa); Bilbon bi geldialdi egiten ditu: Moyua plazan (12-14 minutura oinez) eta autobusetako geltokia (bertan tranbia edo metroa hartu behar da).\nFormulariotik idatz iezaguzu,\nedo e-maila sendaiguzu\nedo deitu 944 161 500-ra\nIrakurri ditut eta onartzen ditut baldintzak\nWeb-orri honek erabiltzaileen nabigazio-datuak lortzeko cookiak erabiltzen ditu. Sakatu "ONARTU" botoia erabilera baimena emateko. Onartu Argibide gehiago\nIturrienea Ostatua hiriko erdigune historikoan dago, McMahon kondesarentzat 1906-an egindako eraikin historiko bateko lehenengo pisuan.\nEuskal baserri tipikoaren itxura erabiliz, ostatuak 9 logela ezberdin dauzka, eta altzari eta apaintzeko atal paregabeak biltzen ditu, batzuk oso antzinakoak edo egiazko bitxikeriak.\nostatua, booking, oheak, logelak, erreserbak, bed & breakfast\nIturrienea Ostatua (C) 2015 - 2020. Eskubide guztiak erreserbatuta